title: Michael Bay

text: Bay jatkoi Bruckheimerin kanssa yhteistyötä myös seuraavassa elokuvassaan "Pearl Harbor", joka sai ensi-iltansa viikkoa ennen Memorial Dayta 2001. Bayn edellisen elokuvan tapaan Ben Affleck esiintyi pääosassa yhdessä Josh Hartnettin ja Kate Beckinsalen kanssa. Tällä kertaa Bay ohjasi draamapainotteisen sotaelokuvan, joka perustui löyhästi Pearl Harborin tapahtumiin. Elokuvan budjetti oli Bayn edellisen tuotannon "Armageddonin" tapaan 140 miljoonaa dollaria. Se menestyi hyvin lipputuloissa, tuottaen Yhdysvalloissa yli 198 miljoonaa dollaria ja maailmanlaajuisesti yhteensä yli 449 miljoonaa dollaria. "Pearl Harbor" huomioitiin "Armageddonin" tapaan neljällä Oscar-ehdokkuudella paras äänitys, erikoistehosteet, äänitehosteet ja laulu, joista se palkittiin Oscarilla äänitehosteista. Se oli samalla ensimmäinen Oscar-voitto Bayn ohjaamalle elokuvalle. "Pearl Harbor" huomioitiin myös kahdella Golden Globe -ehdokkuudella Hans Zimmerin sävellyksistä ja Diane Warrenin laulusta "There You'll Be". MTV Movie Awardsissa puolestaan elokuva sai kolme ehdokkuutta, parhaasta toimintakohdasta, parhaasta mies- ja naisesiintyjästä. Voiton se sai parhaasta toimintakohdasta, joka sijoittui hyökkäykseen Pearl Harboriin. Elokuva saavutti myös pienempiä palkintoja, kuten Taurus-palkinnon parhaasta stuntin suunnittelusta, Teen Choice -palkinnon se voitti parhaana draama/toimintaseikkailu elokuvana ja Ben Affleck parhaana näyttelijänä.


title: Michael Bay

text: 2003 Bay julkisti Pahat pojat toimintaelokuvan jatko-osan "Bad Boys 2", joka sai ensi-iltansa 9. heinäkuuta. Pääosissa nähtiin ensimmäisen osan tavoin Will Smith ja Martin Lawrence, sekä sivuroolissa Joe Pantoliano ja Theresa Randle. Mukana olivat myös Jordi Mollà, Gabrielle Union, Peter Stormare ja Michael Shannon. Elokuvan kestoa hieman pidennettiin noin puolella tunnilla ja sen budjetti oli huomattavasti suurempi ykkösosaan nähden. Se oli arviolta noin 130 miljoonaa dollaria ja tuotti Yhdysvalloissa hieman yli 138 miljoonaa dollaria lipputuloissa. Maailmanlaajuisesti tuotto oli noin 134 miljoonaa dollaria. Elokuvan säveltäjä Trevor Rabin palkittiin BMI Film Music -palkinnolla parhaasta sävellyksestä. NRJ Ciné sen sijaan palkitsi Will Smithin ja Martin Lawrencen parhaana Buddy elokuvakaksikkona. Lisäksi se voitti Taurus-palkinnon parhaasta ajoneuvostuntista, jossa Ferrarilla ajetaan rekkaa takaa vilkkaalla maantiellä. Takaa-ajon aikana rekan lasti purkaantuu matkalla ja asettaa esteitä Ferrarin eteen. Se onnistuu väistämään eteen tulevat yllättävät esteet ja myöhemmin rekka törmää muihin ajoneuvoihin ja aiheuttaa suuren kolarin. Myös kolmikko Andy Gill, Steve Picerni ja Spiro Razatos palkittiin parhaan stuntin koordinoimisesta. Elokuvan huomattavin ehdokkuus tuli Gabrielle Unionille Saturnin gaalassa tulevaisuuden kasvona.


title: Michael Bay

text: Viiden elokuvan jälkeen Bayn ja Bruckheimerin yhteistyö loppui ja Bayn "The Island" elokuvan tuotannossa oli mukana DreamWorks, sekä hänen oma tuotantoyhtiö Platinum Dunes. Tieteisjännityselokuvan pääosissa nähtiin Ewan McGregor ja Scarlett Johansson. Sivurooleissa olivat muun muassa Djimon Hounsou, Sean Bean, sekä Michael Clarke Duncan ja Steve Buscemi, jotka esiintyivät aikaisemmin "Armageddonissa" 1990-luvun lopulla. Elokuvan sävellyksestä vastasi Steve Jablonsky, joka oli aiemmin ollut hänen elokuvissaan mukana pienemmässä roolissa musiikkia tehdessä. Ensi-ilta oli 11. heinäkuuta New Yorkissa ja virallinen ensi-ilta oli Yhdysvalloissa. 22. heinäkuuta. Kolmeen edelliseen elokuvaan nähden "The Islandin" budjetti oli pienempi, 126 miljoonan dollarin elokuva tuotti Yhdysvalloissa hieman yli 35.8 miljoonaa dollaria. Maailmanlaajuisesti se tuotti sitä vastoin 127.1 miljoonaa dollaria. Elokuva ei saavuttanut palkintoja ja ainoa maininta tuli Hollywood Filmilta, joka palkitsi Greg Nicoteron vuoden maskeerauksista elokuvista , Sin City ja Kuolleiden valtakunta The Islandin lisäksi. Saturn gaalassa elokuva huomioitiin vuoden parhaana tieteiselokuvana, kun taas Golden Schmoes gaalassa "The Island" huomioitiin kolmessa eri luokassa; vuoden aliarvostetuin elokuva, vuoden paras tieteiselokuva ja vuoden paras toimintakohta. Elokuvan tarina sai kuitenkin oikeussyytteen kopioinnista, kun vuonna 1979 julkaistu "Varaosat" elokuvan tuottajat syyttivät heidän elokuvansa tarinan laittomasta kopioinnista. DreamWorks maksoi oikeuden päätteeksi sopimansa seitsemännumeroisen summan.


title: Michael Bay

text: Heinäkuussa 2005 Steven Spielberg pyysi Bayta ohjaamaan "Transformers"-elokuvaa, joka perustuisi Hasbron lelusarjaan Transformers. Bay ei aluksi halunnut olla elokuvan kanssa tekemisissä pidettyään sitä tyhmänä ideana, mutta muutti mielensä vierailtuaan Hasbrolla ja tutustuttuaan sarjaan tarkemmin. Hän halusi luoda elokuvaan enemmän armeijahenkisen pohjan, jotta se ei tuntuisi liian lapselliselta. Bay säästi elokuvan budjettia vähentämällä palkkaansa 30%, mutta säilytti suunnittelemansa 83 päivän kuvausaikataulun ja asetti enemmän kameroita per päivä mitä hän tavallisesti on tehnyt. Hän halusi kuvata elokuvan Yhdysvalloissa, eikä esimerkiksi Australiassa tai Kanadassa, jotta voisi työskennellä hänelle tutun työryhmän kanssa, joka ymmärtäisi hänen työskentelytapaansa. Elokuvan tuotti DreamWorks ja Paramount Pictures ja pääosissa esiintyivät Shia LaBeouf, Megan Fox, Tyrese Gibson ja Josh Duhamel. Muissa rooleissa olivan muun muassa Anthony Anderson, Rachael Taylor, John Turturro ja Jon Voight. Elokuvan ensi-ilta oli 12. kesäkuuta 2007 ja budjetti oli 150 miljoonaa dollaria, joka oli Bayn suurin elokuvansa sitten "Armageddonin" ja "Pearl Harborin". Se tuotti Yhdysvalloissa 319.2 miljoonaa dollaria ja maailmanlaajuisesti yhteensä 709,7 miljoonaa dollaria, joka teki elokuvasta Bayn uran tuottoisimman elokuvan. Siitä tuli myös vuoden 2007 kolmanneksi tuottoisin elokuva yhdysvalloissa ja viidenneksi tuottoisin elokuva maailmanlaajuisesti. "Transformers" huomioitiin kolmella Oscar-ehdokkuudella parhaasta äänityksestä, äänitehosteista ja erikoistehosteista. Se palkittiin useaan kertaan erityisesti erikoistehosteista muun muassa Saturnilla, Hollywood Filmilla, Las Vegas Film Critics Societyn Sierra palkinnolla ja Visual Effects Society gaalassa. Steve Jablonsky palkittiin myös elokuvan sävellyksistä BMI Film & TV -palkinnolla. Näyttelijöistä LaBeouf huomioitiin useiden eri gaalojen luokissa ja voitti yhden Teen Choice -palkinnon vuoden läpimurrolla. "Transformers" palkittiin myös vuoden elokuvana MTV Movie Awardseissa.


title: Lätkä

text: Lätkä voi tarkoittaa seuraavia asioita:


title: 9K115-2

text: 9K115-2 Metis-M (GRAU) on vuonna 1992 käyttöön otettu venäläinen panssarintorjuntaohjus, josta käytetään myös NATO-raportointinimeä AT-13 Saxhorn. Ohjus on tarkoitettu motorisoitujen divisioonien panssarintorjuntakomppanioille.


title: 9K115-2

text: Israelin armeijan välittämien tietojen mukaan Hizbollahilla olisi ollut myös näitä panssarintorjuntaohjuksia vuonna 2006 Libanonin sodan heinä-elokuun taisteluissa Israelia vastaan.


title: Nato-raportointinimi

text: Nato-raportointinimi on Naton käyttämä nimi ulkomaisista, pääasiassa kiinalaisista ja neuvostoliittolais-venäläisistä aseista.


title: Nato-raportointinimi

text: Alkukirjain ilmaisee aseen tyypin ja numerointi/nimeäminen kulkee uutuuden mukaisessa järjestyksessä. Koska nimeämiskäytäntö perustuu tietyn alkukirjaimen ja nimeämisjärjestyksen mukaiseen loppuosaan, monella sotilaslentokoneella on länsimaissa epätavanomainen kutsumanimi. Esimerkiksi Suhoi Su-25 on saanut nimen "frogfoot" (”sammakon jalka”) ja MiG-19 "Farmer" (”maanviljelijä”). Koska nimettäviä aseita ja konetyyppejä on runsaasti, osuu joidenkin kohdalle varsin erikoisia nimiä kohdettaan kuvailemaan. Venäjällä sotilaskoneet eivät useinkaan saa virallisia kutsumanimiä, mutta epävirallisia kutsumanimiä saa kaikenlainen kalusto kaikissa maissa.


title: Nato-raportointinimi

text: Luetteloa ylläpitää Nato, venäläisten ja kiinalaisten sotilaslentokoneiden nimeämistyön suorittaa viiden maan muodostama "Air Standardization Coordinating Committee" (ASCC). Siihen kuuluvat Australia, Kanada, Uusi-Seelanti, Yhdistynyt kuningaskunta ja Yhdysvallat.


title: Nato-raportointinimi

text: Venäläiset itse eivät ole käyttäneet kalustostaan Naton antamia raportointinimiä muutamaa poikkeusta lukuun ottamatta. Esimerkiksi MiG-29:n nimeä "Fulcrum" (”tukipiste”) ja Tupolev Tu-95:n raportointinimeä "Bear" (”karhu”) käytetään myös venäläisten kesken.


title: Punakoati

text: Punakoati eli punanenäkarhu eli koati ("Nasua nasua") on Keski- ja Etelä-Amerikassa elävä puolikarhu ("Procyonidae"). Punakoatit elävät kahdenkymmenen yksilön ryhmissä. Ne syövät pikkueläimiä, hedelmiä ja siemeniä. Ne voivat häntineen olla jopa 125 senttimetriä pitkiä. Ne voivat elää 17-vuotiaiksi.


title: Käärme ja sateenkaari

text: Käärme ja sateenkaari ("The Serpent and the Rainbow") on Wes Cravenin ohjaama vuonna 1988 valmistunut kauhuelokuva.


title: Käärme ja sateenkaari

text: Elokuvan nimi tulee Wade Davisin kirjoittamasta teoksesta, jossa hän käsittelee kokemuksiaan voodoosta Haitilla.


title: Käärme ja sateenkaari

text: Elokuvan tapahtumat sijoittuvat 1980-luvulle Haitiin. Yhdysvaltalainen lehtimies Dennis Alan saapuu maahan etsimään lääkettä, jolla saa ihmisen hetkeksi kuolleeksi, mutta heräämään henkiin parin päivän sisään. Yhdysvaltalainen lääketehdas ajattelee lääkkeestä olevan hyötyä nukutusaineena.


title: Käärme ja sateenkaari

text:
Avukseen Alan saa Marielle Duchampin ja törmää myös mustan magian harjoittajaan, poliisipäällikkö Peytraudiin. Alan alkaa nähdä pahoja painajaisia ja saa tietää Peytraudin olevan niiden takana.
"Video-oppaassa" vuodelta 1994 Asko Alanen näki "Käärmeessä ja sateenkaaressa" kiintoisaa todenperäisyyttä ja repäiseviä kauhutehosteita. Hän antoi elokuvalle kolme tähteä viidestä, mikä vastaa sanallista arviota ”hyvä”.


title: Akallabêth

text: Akallabêth (adûnaicia, quenyaksi Atalantë, ) on yksi J. R. R. Tolkienin teoksen Silmarillionin osista, tai pikemminkin siihen liitetty itsenäinen kertomus. Akallabêth kertoo Númenorin saaresta, sen noususta ja tuhosta sekä sen asukkaista ja heidän välisistä kiistoistaan.


title: Akallabêth

text: Tarinan pääpaha on Sauron, Morgothin sotapäällikkö, joka on paennut Keski-Maan pimeyksiin valaria. Morgoth on kukistettu ja "valar" etsivät Sauronia. Samaan aikaan Valinorin "valar" päättävät palkita Morgothia vastaan nousseet ihmiset tekemällä näistä "Ihmisten Kuninkaita" ja antamalla heille Númenorin saaren hallittavakseen. "Valar" kuitenkin kieltävät númenorilaisia purjehtimasta länteen, Valinoriin. Númenorilaiset tottelevat aluksi ja keskittyvät Keski-Maahan ja sen alhaisempiin ihmisiin. Lopulta Númenorin valta kasvaa niin suureksi, että se käy taistoon itseään Sauronia vastaan ja voittaa tämän. Sauroon viedään vangiksi Númenoriin, mutta myöhemmin hänet vapautetaan ja hänestä tulee kuninkaan neuvonantaja. Sauron saa kuninkaan hyökkäämään Valinoriin, jolloin "valar" raivostuvat ja tuhoavat Númenorin.


title: Texasin moottorisahamurhaaja – pahan alku

text: Teksasin moottorisahamurhaaja – pahan alku on yhdysvaltalainen kauhuelokuva, joka sai ensi-iltansa 6. lokakuuta 2006. Elokuva on esiosa vuonna 2003 valmistuneelle elokuvalle "Texasin moottorisahamurhat", joka on uudelleenfilmatisointi samannimisestä 1970-luvun elokuvasta.


text: "Pahan alku" kertoo Leatherfacen taustatarinan ja Hewittin maalaisperheen ensiaskeleet kohti sitä sarjamurhaavaa ja kannibalistista perhettä, jona se tunnetaan muissa "Texasin moottorisahamurhat" -elokuvissa.


text: Vuoteen 1939 sijoittuvassa prologissa selviää, että Leatherface syntyi Lee Brosin teurastamossa. Hänen äitinsä Sloane (L. A. Calkins) kuolee synnytyksessä ja epämuodostunut vauva jätetään heitteille. Luda Mae Hewitt (Marietta Marich) adoptoi vauvan perheeseensä, ja nuori Thomas Brown Hewitt kasvaa aikuiseksi tappaen ja viillellen eläimiä sekä työskennellen enonsa Charlie Hewittin (R. Lee Ermey) lailla teurastamossa.


text: 1960-luvun lopussa Hewittien texasilainen asuinkaupunki alkaa vähitellen kuihtua. Töiden, ruoan ja muiden elinehtojen saanti tyrehtyy ja kaupunki kuolee. Samoin käy teurastamolle, jossa Thomas (Andrew Bryniarski) on töissä. Irtisanominen työstä saa hänet kostamaan tappamalla teurastamon johtajan, ja teurastamolta hän hankkii ikoniksi muodostuneen moottorisahansa.


text: Thomasia pidättämään lähetetty seriffi Winston Hoyt (Lew Temple) pyytää Thomasin enon Charlien mukaansa helpottamaan pidätystilannetta. Charlie kuitenkin ampuu Winstonin ja omaksuu hänen henkilöllisyytensä. Seriffi Winston on myös ensimmäinen henkilö, joka joutuu Hewittien ruokalautasille. Tästä lähin Charlie Hewitt tunnetaan seriffi Hoytina, ja elokuvissa hän käyttää virkavalta-asemaansa uhrien sieppaamiseen ja kuljettamiseen Hewittin talolle. Hoytilla on ratkaiseva rooli Leatherfacen murhamenetelmien sekä perheen kannibalismin synnyssä, ja häntä voi pitää perheen päänä.


text: Hewittin perheeseen kuuluu myös Monty (Terrence Evans). Hänen suhteensa muihin perheenjäseniin ei ole varma, mutta Montyn näyttelijä arvelee hahmonsa olevan Luda Maen ja Hoytin veli. Tämän takia perheenjäsenten nimiä (kuten kuinka Hoyt kutsuu Montya ”Uncle Montyksi” (Monty-enoksi) ja Luda Maeta ”Mamaksi”) ei tule aina tulkita kirjaimellisesti, pelkästään senkin takia että nämä kolme hahmoa (Hoyt, Luda Mae, Monty) ovat suunnilleen samanikäisiä.


text:
On vuosi 1969, ja veljekset Dean (Taylor Handley) ja Eric Hill (Matthew Bomer) ovat tyttöystäviensä Baileyn (Diora Baird) ja Chrissien (Jordana Brewster) kanssa matkalla Texasin halki Vietnamin sodan kutsuntoihin. Nuorempi, sotaa vastustava Dean ei ole innostunut ajatuksesta, vaan aikoo matkan päätteeksi paeta kutsuntoja Meksikoon tyttöystävänsä Baileyn kanssa. Jo kerran Vietnamissa palvellut Eric ei tiedä tästä, vaan odottaa veljensä matkustavan Vietnamiin hänen kanssaan. Totuus Deanin suunnitelmista tulee julki autossa Deanin polttaessa kutsuntolappuaan, mutta veljesten riita katkeaa heidän Ford Bronconsa törmätessä tiellä vaeltavaan lehmään. Chrissie lentää törmäyksessä ulos autosta ja joutuu erilleen ystävistään. Autoa seurannut motoristijengiläinen Alex (Cyia Batten) pysähtyy onnettomuuspaikalle ryöstöaikeissa, mutta paikalle saapuva seriffi Hoyt ampuu hänet. Entisenä vääpelinä ja Korean sodan sotavankina hän raivostuu nähdessään Deanin puoliksi poltetun kutsuntalapun, ja pakottaa toistaiseksi pahaa aavistamattomat nuorukaiset (sekä ammutun motoristin ruumiin) poliisiautoonsa. Piilossa ollut Chrissie saa salakyydin Hewittien talolle, kun Monty tulee hinaamaan romuttuneen auton pois.
Seriffi Hoyt kyyditsee Deanin, Ericin ja Baileyn taloonsa. Nuorukaisille alkaa valjeta, ettei seriffi taidakaan olla aivan normaali lainvalvoja. Veljekset sidotaan pihalle ja Bailey viedään kahlittuna talon sisälle. Leatherface vie kuolleen naismotoristin kellariinsa, missä Hoyt kehottaa tätä toimimaan samoin kuin teurastamossa ja paloittelemaan ruumiin ruoaksi. Pihalla Hoyt alkaa kiduttaa veljeksiä. Aiemmin Eric oli valehdellut nimekseen Dean suojellakseen pikkuveljeään, mutta Hoyt saa asian selville ja laittaa Deanin tekemään kaksikymmentä punnerrusta vastineeksi vapaudesta. Hoyt kuitenkin pahoinpitelee Deanin pahasti. Dean yrittää paeta, mutta yritys epäonnistuu hänen astuessaan karhunrautaan. Eric joutuu talon kellariin Leatherfacen kidutettavaksi.


text:
Chrissie kohtaa motoristiparin toisen osapuolen, Holdenin (Lee Tergesen), ja suostuttelee tämän mukaan Hewittien talolle pelastusretkelle. Holden kohtaa Montyn, ja ampuu tätä reiteen. Hoyt kutsuu apuun Leatherfacea, joka saapuu paikalle moottorisahansa kanssa ja Hoytin yllytyksestä surmaa motoristin. Leatherface amputoi Montyn jalat moottorisahallaan, mikä selittää Montyn jalattomuuden vuoden 2003 elokuvassa. Chrissie löytää tiensä Ericin luo, mutta ei onnistu vapauttamaan poikaystäväänsä ennen kuin Leatherface palaa, vaan joutuu piiloutumaan. Ericistä tulee toinen moottorisahauhri sekä ensimmäinen henkilö jonka kasvot Leatherface nylkee ja muotoilee naamioksi.
Chrissie löytää Baileyn, mutta Hoyt huomaa heidät molemmat ja pakottaa heidät osallistumaan illalliselle, johon myös ulkona ansassa virunut Dean tuodaan. Illallisen aikana Leatherface viiltää Baileyn kurkun (jälleen Hoytin kehotuksesta) ja Chrissie viedään kellariin. Hän onnistuu kuitenkin pakenemaan talosta, Leatherface moottorisahoineen seuraten häntä, ja molemmat päätyvät elokuvan alussa nähtyyn hylättyyn teurastamoon. Myös Dean onnistuu pääsemään irti siteistään, mutta lähtiessään Chrissien perään hänkin saa surmansa. Chrissie pakenee teurastamolta autolla, ja helpottuu huomatessaan tien varressa kaksi poliisia, mutta takapenkille piiloutunut Leatherface yllättää ja tappaa Chrissien moottorisahallaan. Auto ajaa poliisien yli tappaen heidät, jonka jälkeen Leatherface lähtee kävelemään takaisin kohti Hewittien taloa.


title: Madagascar (elokuva)

text: Madagascar on DreamWorks Animationin tietokoneanimaatio vuodelta 2005. Elokuva kertoo koko elämänsä vankeudessa viettäneistä New Yorkin keskuspuiston eläintarhan eläimistä, jotka joutuvat Madagaskarille pudottuaan heitä kuljettaneesta laivasta.


title: Madagascar (elokuva)

text: "Madagascar" julkaistiin DVD:lle marraskuussa 2005. Sen mukana on lyhytelokuva elokuvassa esiintyneistä pingviineistä.


title: Madagascar (elokuva)

text: Elokuvan hahmot ovat esiintyneet myös 24-minuuttisessa "Madagascarin joulu" -animaatiossa. Vuonna 2008 sai ensi-iltansa elokuvan jatko-osa "Madagascar 2" ja vuonna 2012 "Madagascar 3".


title: Madagascar (elokuva)

text: Neljä eläintä asustaa onnellisina newyorkilaisessa eläintarhassa: Alex-leijona, Marty-seepra, Mellman-kirahvi sekä virtahepo Gloria. Marty on kuitenkin kyllästynyt elämään eläintarhassa ja haluaisi karata ”villilään” eli luontoon. Toiset vastustavat ajatusta, mutta siitä huolimatta Marty pakenee kaupunkiin. Toiset lähtevät etsimään häntä, mutta kaikki neljä eläintä jäävät kiinni. Ihmiset päättävät siirtää eläimet toiseen eläintarhaan ja kuljettavat heidät laatikoissa laivalla meren yli. Nelikon laatikot kuitenkin putoavat laivasta, kun pieni ryhmä pingviinejä valtaa aluksen päämääränään Etelämanner.


title: Madagascar (elokuva)

text: Eläimet päätyvät Madagaskarille, jota asuttavat vain makit ja fossat. Makit liittävät nelikon laumaansa, mutta Alex villiintyy täysin viidakossa ja alkaa käyttäytyä luontaisesti. Hän on ainoa lihansyöjä, ja hän on vaarassa vahingoittaa ystäviään nälissään. Alex pakenee saaren toiseen päähän, mutta ystävät palaavat hakemaan häntä. Hän kuitenkin on asettunut ilkeiden fossien alueelle, ja kaikki ovat vaarassa päätyä niiden ruuaksi. Alex kuitenkin hyökkää fossien kimppuun ja pelastaa ystävänsä. Alex on niin pelottava, että fossat pakenevat kauas viidakon syvyyksiin jättäen muut eläimet lopullisesti rauhaan. Ystävykset ovat iloisia ja Alexkin oppii syömään kalaa. He päättävät palata rantaan tulleella laivalla kotiin Amerikkaan, mutta viimeisenä repliikkinä Alokas sanoo: ”Pitäisikö kertoa heille, että bensa on loppu?” Näin elokuva päättyy.


title: Teli

text: Teli (engl. bogie tai am.engl. truck) tarkoittaa kahta tai useampaa akselia, jotka on rakennettu yhdeksi kokonaisuudeksi ja liitetty kulkuneuvoon tai siihen liitettävään perävaunuun joko kiinteästi, kääntyväksi tai jousituksella. 1800-luvun lopulla ja 1900-luvun alussa "bogie"-sanaa käytettiin myös suomalaisessa rautatiealan sanastossa.


title: Teli

text: Rautatiekalustossa telin päätarkoitukset ovat lisätä varsinkin raskaiden tavaravaunujen kantavuutta sekä kulkea tasaisemmin niin suoralla kuin mutkaisella rataosuudella. Lähellä toisiaan olevat kaksi akselia muodostavat pyöräparin, joka kulkee kiskoilla lähes suorassa kulmassa vähentäen kulumista ja kiskoilta suistumisen vaaraa. Vetureissa telin käyttö lisää myös kitkapintaa, mikä parantaa vetokykyä ja vähentää pyörien luistoa lähdöissä ja ylämäissä. Vetureissa ja henkilövaunuissa telien käyttö vähentää myös tärinää lisäten matkustusmukavuutta.


title: Teli

text: Telien käyttö etenkin vaunukalustossa on lisääntynyt 1900-luvun jälkipuoliskolla rahti- ja henkilökuljetusmäärien kasvaessa kiireisillä rataosuuksilla. Yleisimmin vaunukalusto on valmistettu kahdella telillä jossa vaunun molemmissa päissä on oma vapaasti kääntyvä teli.


title: Teli

text: Teli koostuu pääosin seuraavista osista:


title: Teli

text: Telin käyttö auttaa sitä enemmän, mitä pitempi tai painavampi vaunu, veturi tai muu rata-ajoneuvo on kyseessä. Lyhyessä ja keveässä rautatiekalustossa teliä ei käytetä sen lisäämän omapainon vuoksi.


title: Teli

text: Maanteillä teliä käytetään esimerkiksi linja-autoissa, kuorma-autoissa ja perävaunuissa. Näissä telin käytöllä pyritään lisäämään enimmäkseen kantavuutta ja ajomukavuutta. Maansiirtokoneissa, maatalouskoneissa, sekä muissa työkoneissa telin käytöllä pyritään minimoimaan kuorman kaatumisriskiä ja lisäämään kantavuutta.


title: Teli

text: Kuorma-autoissa suurin mahdollinen kantavuus on olennainen osa rahtiliikenteen kannattavuutta, ja teli lisää olennaisesti rahtikapasiteettia. Yhtenä etuna telillä on ns. siltakuorman vähentäminen: siltojen ja tierumpujen yli ajettaessa niihin kohdistuva hetkellinen paino jakaantuu suuremmalle alalle. Samasta syystä myös tienkulutus vähenee hieman, koska hetkellinen paino tienpintaan jakaantuu useampaan kohtaan.


title: Teli

text: Maasto-olosuhteissa (esim. metsätraktori tai heinäkärry) teli vähentää ajoneuvon heilumista etenkin sivusuunnassa ja siten vakavoittaa ajoneuvon kulkua. Yksinkertaisimmillaan teli puolittaa maastossa olevan epätasaisuuden (kivi tai kanto) puolittamalla samalla myös sivusuunnassa tapahtuvaa heilumista ja vähentäen oleellisesti kuorman kaatumisriskiä.


title: Teli

text: Kuorma-autoissa, linja-autoissa, sekä maansiirtokoneissa myös ajomukavuus paranee telin vähentäessä tien tai maaston epätasaisuuksia. Teliin kuuluvan renkaan rikkoutuessa ajoneuvon hallinta on helpompaa kuin yksittäisen akselin renkaan rikkoutuessa. Tämä johtuu samaan suuntaan ohjaavien renkaiden suhdeluvusta joka telissä on yhden rikkoutuessa vielä vähintään 75 %.


title: Teli

text: Kuorma-autoissa ja myös joissain linja-autoissa on käytössä ns. vetävä teli tai teliveto , jossa molemmat taka-akselit vetävät. Vetävillä akseleilla saavutetaan vakaampi rakenne sekä vetovarmuus liukkaalla tai pehmeällä pinnalla. Ilman kuormaa ajettaessa toista telinakselia on mahdollisuus keventää tai jopa nostaa kokonaan ylös. Suomalaisen Sisun kehittämässä menetelmässä voidaan ilman kuormaa ajettaessa nostaa toinen telin akseleista ylös ja samalla katkaista ilmassa olevasta akselista veto. Tällöin ajoneuvo käyttäytyy tyhjänä kuten nostotelillä varustettu auto.


title: Teli

text: Etenkin kuorma-autoissa ja myös joissain linja-autoissa on käytössä ns. nostoteli, jonka avulla voidaan ilman kuormaa ajettaessa nostaa toinen telin akseleista ylös. Tämä vähentää tarpeetonta renkaiden kulumista siirtymäajossa. Nostotelistä on apua myös käännyttäessä ahtaissa paikoissa, sekä ajettaessa tulleista, joissa tullimaksu määräytyy akselimäärän mukaan.


title: Teli

text: Siirtoteliä käytetään vain perävaunuissa. Siirtotelissä on koneisto joka mahdollistaa taaemman telin liikuttamisen edestakaisessa suunnassa, koneisto ottaa voimansa vetoauton hydrauliikasta tai sähköstä.


title: Kokkolan satama

text: Kokkolan satama (, , LOCODE: FI KOK) on Kokkolan kaupungissa, Ykspihlajan kaupunginosassa sijaitseva, Pohjanmaan suurin ja Suomen vilkkaimpiin kuuluva satama. Satama-alue jakautuu kolmeen osaan: kantasatamaan, Hopeakiven satamaan ja syväsatamaan. Vuonna 2014 sataman kokonaisliikennemäärä oli 8,6 miljoonaa tonnia. Sataman välittömässä läheisyydessä sijaitsee Kokkolan suurteollisuusalue (KIP, Kokkola Industrial Park).


title: Kokkolan satama

text: Vuonna 2000 satamaan valmistui 13 metrin syvyyden saavuttanut syväväylä. Syväväylä aiotaan syventää 14 metriin.


title: Kokkolan satama

text: Vuoden 2015 alussa satama muuttui liikelaitoksesta osakeyhtiöksi.


title: Kokkolan satama

text: Syväväylä on päätetty syventää 14 metriin. Hanke maksaa 63 mikjoonaa euroa ja on määrä valmistua vuonna 2020.


title: Kokkolan satama

text: Syväsataman rakennustyöt alkoivat 1980-luvun alkupuolella ja aluetta kehitettiin voimakkaasti seuraavan vuosikymmenen aikana. Irtotavaraliikenteeseen erikoistuneen syväsataman vuosikapasiteetti on noin 5 miljoonaa tonnia. Satamassa olevat 40 tonnin nosturit ja kuljetinjärjestelmät mahdollistavat 40 000 tonnin lastaus- ja purkutehon vuorokaudessa. Syväsatamaan johtaa 13 metriä syvä laivaväylä.


title: Kokkolan satama

text: Laituripaikoista mainittakoon esimerkiksi syvimmät, yhdessä 650-metrisen laiturialueen muodostavat (paikat 10-12) 13,0 metrin syväyksellä. Laituri 7 on puolestaan öljyn ja öljytuotteiden käsittelyyn tarkoitettu, enintään 140-metristen ja syväykseltään 9,5-metristen alusten käyttöön.


title: Kokkolan satama

text: Syväsataman alueelle valmistui keväällä 2003 kaksi 1 MW:n tuulivoimalaa. Tuulipuistoa on suunniteltu laajennettavan neljällä 3 MW:n tuulivoimalalla. Teollisuusalueelle on vahvistettu tuulivoiman lisärakentamisen salliva vaiheyleiskaava vuonna 2012.


title: Kokkolan satama

text:
Hopeakiven satama on melko äskettäin aivan syväsataman eteläpuolelle valmistunut laiturialue. Siinä on 160 metriä pitkä 9,5 metrin syväyksen laituripaikka ja 150-metrinen 11,0 metrin syväyksen laituripaikka.
Kantasatamassa on viisi laituripaikkaa. Paikat 1–2 muodostavat yhdessä 323 metriä pitkän alueen 9,5 metrin syväyksellä. Laituri 4 on sataman ylpeys: joka sään terminaali enintään 122 metriä pitkille ja 8,3 metrin syväyksen aluksille. Ulkoisesti se on noin 130 metriä pitkä katettu terminaalirakennus (AWT), johon purkava tai lastaava laiva voi ajaa sisälle. Tällöin lasti ei lastauksen aikana altistu sään vaikutuksille. Laituri 5 on 83-metrinen kemikaaliterminaali syväykseltään enintään 9,5 metrin aluksille.


title: Kokkolan satama

text: Erityisesti kappaletavaran käsittelyyn erikoistunut kantasatama aidattiin vuosituhannen alun jälkeen EU:n terrorismin vastaisen direktiivin mukaisesti.


title: Kokkolan satama

text: Kokkolan sataman kauttakulkevan tavaraliikenteen rakenteessa näkyy Kokkolan kaupungin ja laajemmankin alueen metalli-, kemian- ja kaivosteollisuuden vaikutus. Esimerkiksi vuoden 2011 ulkomaan tavaraliikenteen tuonnin suurimpia rahtieriä ovat teollisuuden raaka-aineina käytetyt tavararyhmät eli malmit ja rikasteet, raakamineraalit ja sementit sekä kemikaalit. Ulkomaan viennistä ylivoimaisesti suurin tavararyhmä oli malmeja ja rikasteita (4,4 / 5,3 miljoonasta tonnista).


title: Kokkolan satama

text: Kokkolan satamasta viedään maailmalle venäläistä rautamalmia. Kostamuksesta saapuu Kokkolan satamaan 3-4 junaa vuorokaudessa ja kussakin junassa on 60 vaunua täynnä rautamalmia. Vuonna 2013 Kokkolan satamassa kävi alus Navios Lumen, johon lastattiin rautapellettejä. Navios Lumen oli suurin koskaan Perämerellä käynyt alus. Satamassa alus lastattiin 13 metriin sataman syvyyden vuoksi ja topattiin ulkona satamasta 14,6 metriin.


title: Kokkolan satama

text: Rahtimäärältään vuosi 2014 oli sataman ennätysvuosi. Aluskäyntejä oli vuonna 2014 yhteenä 588.


title: Kokkolan satama

text: Kokkolan sataman vuosittainen rahtimäärä:(*) Alkuvuoden 2015 tilastossa on vain ulkomaanliikenne, joka oli pienentynyt runsas 30 prosenttia edellisvuodesta. Kotimaan rahti tulee tämän lisäksi.


title: Teliveto

text: Teliveto on erikoisrakenteinen teli, jossa on kaksi vetävää akselia. Telivedolla varustetulla ajoneuvolla saadaan esimerkiksi pehmeällä tai liukkaalla alustalla siirrettyä moottorin tehoa enemmän renkaille kuin ajoneuvolla, jonka telissä on vain yksi vetävä akseli. Kuorma-autoissa teliveto on yleinen pehmeillä pinnoilla liikkuvissa autoissa, kuten esimerkiksi puutavara- ja sora-autoissa. Ilman kuormaa ajettaessa taaimmaista telinakselia on mahdollisuus keventää tai nostaa kokonaan ylös. Suomalaisen Sisun kehittämässä menetelmässä voidaan ilman kuormaa ajettaessa nostaa toinen telin akseleista ylös ja samalla katkaista ilmassa olevasta akselista veto. Tällöin ajoneuvo käyttäytyy tyhjänä kuten nostotelillä varustettu auto. Telivetoa käytetään myös joissain raitiovaunuissa.


title: De Havilland Canada

text: de Havilland Canada oli kanadalainen lentokoneita valmistava yhtiö, joka toimi Torontossa. Yhtiön perusti vuonna 1928 englantilainen de Havilland -yhtiö.


title: De Havilland Canada

text: Englantilaisyhtiön tytäryritys siirtyi toisen maailmansodan aikana Kanadan valtion omistukseen. Ilmailun nousukaudella vuonna 1986 yhtiö yksityistettiin ja myytiin yhdysvaltalaiselle Boeingille. Sittemmin Bombardier-konserniin kuuluva Bombardier Aerospace osti yhtiön Boeingilta.


title: De Havilland Canada

text: Helmikuussa 2006 Viking Air, joka toimii Victoriassa, Kanadassa, osti Bombardieriltä valmistusoikeudet kaikkiin alkuperäisiin de Havilland-koneisiin, joihin kuuluvat mm:


title: De Havilland Canada

text: Bombardier jatkoi DHC-8 Dash-koneen tuontantoa 7.11.2018 asti, jolloin myös sen valmistusohjelma myytiin Viking Airille.


title: Metsäsika

text: Metsäsika voi tarkoittaa seuraavia eläinlajeja:


title: Vuosaaren Viikingit

text: Vuosaaren Viikingit ry on helsinkiläinen urheiluseura. Sen kotipaikkana toimii Vuosaari. Seura perustettiin vuonna 1965. Lajeina seurassa ovat olleet muiden muassa aerobic, lentopallo, jalkapallo, jääkiekko ja salibandy.


title: Vuosaaren Viikingit

text: Vuonna 1997 jääkiekko erkani kuitenkin omaksi seurakseen Viikingit Jääkiekko ry:ksi. Seuraavana vuonna taas jalkapallojaosto erkani nimelle FC Viikingit. Salibandy oli seuran menestyslaji. Miesten joukkue voittikin salibandyn Suomen mestaruuden vuonna 1998. Vuonna 2000 seuran salibandyjaos kuitenkin fuusioitui SalibandySeura Vuosaaren kanssa Salibandyseura Viikingeiksi (SSV). 24. maaliskuuta 2016 SSV ja Erä ilmoittivat fuusioituvansa keskenään. Seuran nimeksi tuli EräViikingit.


title: Vuosaaren Viikingit

text: Nykyään seura koostuu kahdesta jaoksesta, lentopallo- ja budojaos. Budojaos sisältää seuraavat lajit: judo (vuodet 1974-2017), aikido (vuodesta 1980), iaido (vuodesta 1987), kobudo (vuodesta 1995) ja kehonhuolto (vuodesta 2010).


title: Vuosaaren Viikingit

text: Vuosaaren Judoviikingit perustettiin vuonna 1974. Seuran ensimmäinen sali sijaitsi kellarissa Isonvillasaarentiellä. Tatamin koko oli ensiksi 3*5m ja myöhemmin viereen saatiin samankokoinen alue lisää. Seuran seuraava sali oli Satamasaarentie 2D:n kellarissa, jonne siirryttiin vuonna 1977. Sali oli isompi ja korkeampi kuin edellinen. Vuonna 1980 seura siirtyikin sitten Vuosaaren urheilutalolle. Ensimmäiset seitsemän vuotta harjoiteltiin urheilutalon näyttämöllä, josta vuonna 1987 siirryttiin nykyiseen alakerran tilaan. Lajimäärän kasvettua vuosien kuluessa vaihdettiin jaoston nimeksi Budoviikingit vuonna 1992.


title: Vuosaaren Viikingit

text: Judossa oli vuosien aikana paljon vastuunkantajia. 1970-luvulla alkeiskursseja vetivät muun muassa Erkki Ranta, Raimo Siponen, Risto Jaatinen ja Mikko Kanerva. Muita aktiiveja olivat ainakin Erkki ja Airi Nupponen, Tommi ja Tero Raij, Jari Lahtinen ja Jorma Hintikka. Hannu Muuronen valmensi 1970-luvun lopulla kisaporukkaa, jolloin saavutettiin hyviä tuloksia. Kilpailijoihin kuuluivat muun muassa Harri Ojala (3 nuorten SM-kultaa vuosina 1976-78 sekä nuorten EM-edustus) ja Mikko Kanerva (nuorten SM-kulta 1978). Seuralla oli myös miesten joukkue kolmos- tai nelosdivarissa. Seura pärjäsi hyvin, vaikka joukkue olikin pieni. Judotoiminta seurassa lopetettiin syyskuussa 2017.


title: Vuosaaren Viikingit

text:
Aikidotoiminta seurassa alkoi huhtikuussa 1980 Hannu Strömmerin ohjaamalla peruskurssilla Satamasaarentien dojolla. Assistenttina hänellä toimi peruskurssilla Jukka Helminen, joka on vuodesta 1987 lähtien toiminut seuran aikidon pääopettajana.
Strömmer ja Helminen olivat molemmat Ruotsissa asuvan japanilaisen Toshikazu Ichimura -sensein (Aikikai aikido shihan 6.dan, iaido renshi 6.dan) aikido ja iaido oppilaita aina vuoden 1986 loppuun asti. Tuolloin Ichimura -sensei lopetti budon ja palasi takaisin Japaniin. Vuodesta 1987 seurassa siirryttiin seuraamaan Kobayashi dojon opettajia, tärkeimpinä Yasuo Kobayashi - sensei (Aikikai aikido shihan 8.dan) ja Kazuo Igarashi -sensei (Aikikai aikido shihan 7.dan).
Seuran aikido onkin vahvasti yhteydessä Japaniin ja monet seuran nykyiset tai entiset jäsenet ovat monien vuosien mittaan käyneet Japanissa harjoittelemassa Kobayashi- tai Igarashi dojoilla. Kobayashi- ja Igarashi -senseit ovat myös vierailleet useita kertoja ohjaamassa harjoituksia seurassa Suomen vierailujen yhteydessä. Seura järjesti myös 2018 pääsiäisleirin, jonka ohjaajana toimi Igarashi -sensei. Leiri oli juhlaleiri hänen 40 vuoden työlleen Suomessa (1978 ensimmäinen vierailu).
Seura on myös mukana järjestämässä aikidoleirejä vuodesta 2016, joissa opettaja tulee Aikikai Hombu dojolta. Hän on doshu Moriteru Ueshiban valitsema nuoren polven opettaja Yuji Oyama -sensei (Aikikai shidoin 5.dan)


title: Vuosaaren Viikingit

text:
Seuran iaidotoiminta käynnistettiin virallisesti 1987, mutta epävirallisesti iaidoa oli jo harjoiteltu aika ajoin seurassa. Seura oli jopa järjestänyt Suomen ensimmäisen iaidoleirin vuonna 1982 Vuosaaren Urheilutalolla. Leirin ohjasi Pertti Lehväslaiho.
Seuran iaidotoiminnan pääopettajana on toiminut alusta alkaen Jukka Helminen.


title: Vuosaaren Viikingit

text: Iaidossa ensimmäinen harjoiteltava tyylisuunta oli Muso Shinden ryu, jota harjoiteltiin vuoteen 2007 asti. Joulukuussa 2006 seura järjesti Suomen ensimmäisen Suio-ryu iaikenpo harjoitusleirin ja lajia on harjoiteltu siitä lähtien sekä Suomessa että seurassa. Seuran pääopettaja Jukka Helminen on pääkaupunkiseudulla ainut, jolla on opetusoikeus lajiin ja Budoviikingit on täten pääkaupunkiseudulla ainut seura, jossa lajissa voi saada opetusta.


title: Vuosaaren Viikingit

text:
Kehonhuoltoharjoituksilla on budojaoksessa historiallisesti vakaa pohja. Ichimura-sensei usein käytti aikanaan aikido harjoitusleirien ohessa jotain kehonhuolollisia toimenpiteitä, shiatsu hierontaa tmv. Se loi pohjan kyseisten kaltaisten harjoitusten käytölle. Vuodesta 2010 alkaen kehonhuollolle on ollut oma viikkoharjoituksensa, mutta sitä ennen niitä on jo käytetty satunnaisesti harjoitusten yhteydessä tai omina erikoisharjoituksinaan.
Kautta vuosien budojaoksessa on kehonhuollossa tehty mm seuraavia: shiatsu, rakken-ho, makko-ho, nishi-shiki, mekostenon, taojooga, meriadiaanivenytykset, qi gong ja do-in.
Kehonhuoltoharjoitusten pääohjaajana on toiminut alusta lähtien Jukka Helminen.


title: Central Park Zoo

text: Central Park Zoo on pienehkö eläintarha New Yorkin keskuspuistossa. Siellä on esimerkiksi pingviinejä, jääkarhuja, apinoita, lintuja, merileijonia, matelijoita ja laiskiaisia. Tarhan yhteydessä on myös kotieläinpuisto, jossa on esimerkiksi sikoja ja vuohia. Central Park Zoo on suosittu päiväretkikohde.


title: Central Park Zoo

text: DreamWorksin "Madagascar"-animaatioelokuvan (2005) tarina alkaa Keskuspuiston eläintarhasta. Eläintarha ei kuitenkaan tee markkinointiyhteistyötä elokuvayhtiön kanssa.


title: MBDA

text: MBDA on EU-alueella toimiva yritys, joka on keskittynyt ohjusten tuotantoon. Se syntyi vuonna 2001, kun Aérospatiale-Matra Missiles (osa EADSia), Alenia Marconi Systemsin ohjusyksiköt ja Matra BAe Dynamics yhdistyivät. MBDA:n omistajat ovat olleet BAE Systems (37,5 %), EADS (37,5 %) ja Finmeccanica (25 %).


title: MBDA

text: Vuonna 2003 yhtiön palveluksessa oli noin 10 000 henkilöä ja sen liikevaihto oli vuonna 2005 kolme miljardia euroa.


title: MBDA

text: 1970-luvulla saksalainen DaimlerChrysler Aerospace AG ja ranskalainen Aérospatiale loivat yhteisyritys Euromissilen kehittämään HOT-panssarintorjuntaohjusta. Euroopan ohjusteollisuuden konsolidaatio alkoi vuonna 1996, kun osia Matra Defense ja BAe Dynamics -yhtiöistä fuusioitui ja muodosti täten Matra BAe Dynamics (MBD) -yhtiön. Matra Hautes Technologies yhtiöön jäi ohjusteollisuutta, joka (Matra Missiles) fuusioitui Aérospatiale-Matra Missiles (AMM) -yhtiöksi, kun Matra liittyi Aérospatialeen vuonna 1999. Vuonna 2000 Aérospatiale-Matra sulautui EADSiin.


title: MBDA

text: Vuonna 1998 GEC-Marconi Radar and Defence Systems ja Alenia Difesa yhdistivät ohjus- ja tutkatuotantonsa. Tällöin syntyi Marconi Systems. Vuonna 1999 GEC-Marconi (eli Marconi Electronic Systems) myytiin British Aerospacelle.


title: MBDA

text: Joulukuussa 2001 MBD (ml. Aérospatiale-Matra Missiles) ja Alenia Marconi Systemsin ohjusteollisuudet fuusioituivat. Tällöin syntyi MBDA.


title: MBDA

text: Kesäkuussa 2005 LFK, joka oli osa EADS Defence and Security Systems -yhtiötä, sulautui MBDA:han. 1.3.2006 LFK:sta tuli MBDA Deutschland.


title: MBDA

text: Vuoden 2006 keväällä oli puhetta, että British Aerospace myisi osuutensa MBDA:sta.


title: MBDA

text: Helmikuussa 2006 omistus jakautui seuraavasti


title: MBDA

text:
MBDA omistaa 66 %:n osuuden MBDA Aster -ilmatorjuntaohjuksia valmistavasta Eurosam -yhtiöstä.
UKAMS Ltd ("United Kingdom Anti-Air Missile System") oli alkujaan EUROPAAMS-yhteisyrityksen brittiläinen osapuoli. EUROPAAMS:in tehtävä oli toimittaa PAAMS -järjestelmään perustuva ilmatorjuntaohjusjärjestelmä brittiläis-italialais-ranskalaiseen fregattihankkeeseen. UKAMS:in muodostivat alussa Siemens Plessey Systems, GEC-Marconi (nyk. osa BAE Systemsiä) ja BAeSEMA. Vuonna 1997 British Aerospace osti Siemens Plesseyn osuuden hankkeesta ja seuraavana vuonna kokonaisuus siirtyi Matra BAe Dynamicsin alaisuuteen. Matra BAe Dynamics sulautettiin 2002 MBDA -yhtymään jolloin UKAMS jatkoi yhtenä sen tytäryhtiöistä. UKAMS on mukana EUROPAAMS hankkeessa 33 % osuudella, 66 %:a hallitsee Eurosam, joka sekin on osittain MBDA:n omistuksessa.


title: Surmavirsi

text: Surmavirsi on henkilön kuolemasta kertova laulu. Joitakin surmavirren nimellä tunnettuja lauluja:


title: Melina Kanakaredes

text: Melina Eleni Kanakaredes (s. 23. huhtikuuta 1967, Akron, Ohio) on kreikkalais-yhdysvaltalainen näyttelijä. Suomessa hänet muistetaan rooleistaan tohtori Sydney Hansenina televisiosarjassa Vain yksi elämä sekä rikospaikkatutkija Stella Bonaserana televisiosarjassa . Vuonna 2010 hän näytteli elokuvassa viisauden ja sodanjumala Athenea. Kanakaredes näyttelee vuonna 2018 alkaneessa sairaaladraamasarjassa "Resident" tohtori Lane Hunteria.


title: Melina Kanakaredes

text: Kanakaredesille tarjottiin pääroolia elokuvassa Kreikkalainen naimakauppa vuonna 2002, mutta hän torjui tarjouksen koska oli tuolloin raskaana.


title: Britannian Grand Prix 2006

text: Britannian Grand Prix 2006 (virallisesti 2006 Formula 1 Foster's British Grand Prix) oli Formula 1 -kauden 2006 8. osakilpailu, joka ajettiin 9.–11. kesäkuuta Silverstonen moottoriradalla Englannissa. Kilpailun voitti Renault'n Fernando Alonso.


title: Emily Carr

text: Emily Carr (13. joulukuuta 1871 Victoria, Brittiläinen Kolumbia – 2. maaliskuuta 1945) oli kanadalainen taidemaalari ja kirjailija.


title: Emily Carr

text: Carr muutti San Franciscoon opiskelemaan taidetta vanhempiensa kuoleman jälkeen vuonna 1890. Vuonna 1899 hän matkusti Englantiin syventämään opintojaan. Vuonna 1910 hän opiskeli vuoden Pariisissa ja muualla Ranskassa ennen muuttamistaan pysyvästi Brittiläiseen Kolumbiaan seuraavana vuonna.


title: Emily Carr

text: Carrin tuotantoon vaikuttivat eniten Brittiläisen Kolumbian ja Alaskan alkuperäiskansat. Vuonna 1908 vierailu Skagwayssä innoitti häntä taiteellisesti, ja hän alkoi maalata toteemipaaluja. Vuonna 1913 hänen täytyi muutaman Vancouverissa vietetyn vuoden jälkeen taloudellisista seikoista johtuen palata pysyvästi Victoriaan. Molemmat kaupungit olivat tuolloin taiteellisesti hyvin vanhoillisia. Carrin tuotantoon vaikuttivat sellaiset tyylit kuin postimpressionismi ja fauvismi. Hänen työnsä olivat vieraita hänen ympäristölleen ja pysyivät pimennossa suurelta taidemaailmalta useita vuosia. Hän työskentelikin yli vuosikymmenen keramiikkataiteilijana, koirankasvattajana ja matkustajakodin emäntänä luovuttuaan taideurastaan.


title: Emily Carr

text: 1920-luvulla Kanadan kansallisgalleria kutsui Carrin osallistumaan Kanadan länsirannikon nyky- ja alkuperäisasukkaiden taiteen näyttelyyn, jolloin hän sai yhteyksiä "Group of Seven" -taiteilijaryhmän kanssa. Vuonna 1927 hän matkusti näyttelyä varten Ontarioon, jossa hän tapasi ryhmän jäseniä, kuten Lawren Harrisin, jonka tuki oli hänelle erittäin tärkeää. Häntä houkuteltiin osallistumaan töillään ryhmän näyttelyyn. Ryhmän jäsenet nimesivät hänet ’Modernien taiteiden äidiksi’ noin viisi vuotta myöhemmin.


title: Emily Carr

text: Vancouverinsaaren länsirannikon nuu-chah-nulthi-intiaanit antoivat Carrille lempinimen "Klee Wyck", ’Naurava’. Hän nimesi vuonna 1941 julkaistun, kokemuksiaan alkuperäisasukkaiden kanssa kuvanneen kirjansa näin. Kirja voitti kenraalikuvernöörin palkinnon samana vuonna. Hän kirjoitti myöhemmin kuusi muutakin kirjaa. Vaikka kirjat ovatkin pääosin omaelämäkerrallisia, on niiden todettu olevan epäluotettavia tietojen tarkkuuden suhteen.


title: Ihmeellisistä kuulluista asioista

text: Ihmeellisistä kuulluista asioista (; ) on Aristoteleen koottujen teosten laitokseen eli Corpus Aristotelicumiin kuuluva teos, joka ei kuitenkaan ole todellisuudessa Aristoteleen kirjoittama. Sen sisältö on kuitenkin ainakin suurimmaksi osaksi peräisin peripateettisesta koulukunnasta.


title: Ihmeellisistä kuulluista asioista

text: Teoksen kirjoittaja luettelee erilaisia kuulemiaan asioita, jotka vaikuttavat enemmän tai vähemmän hämmästyttäviltä, ja joista osa on todenperäisempiä ja osa vaikuttaa enemmän legendoilta. Ne koskevat enimmäkseen eri eläinlajeja, kasveja ja luonnonilmiöitä. Asioita ei pyritä tutkimaan tai selittämään sen enempää. Suurin osa ”ihmeellisistä kuulluista asioista” alkaa sanoilla ”Kerrotaan, että” tms.


title: Ihmeellisistä kuulluista asioista

text: (7.) ”Ihmiset sanovat, että Egyptissä viklat lentävät krokotiilien suihin ja puhdistavat niiden hampaat, vetäen ulos niiden kuonoihin tarttuneita lihanpalasia, ja krokotiilit ovat hyvillään, eivätkä vahingoita niitä” (831a10–15).


title: Ihmeellisistä kuulluista asioista

text: (13.) ”Ihmiset sanovat, että tikaksi kutsuttu lintu kiipeää puihin kuin lisko, sekä riippuen että seisten oksilla. Sanotaan myös, että se syö toukkia puista, ja kaivautuu niin syvälle puihin toukkia etsiessään, että se jopa kaataa puita” (831b5–10).


title: Ihmeellisistä kuulluista asioista

text: (25.) ”Kerrotaan, että Gyaroksen saarella hiiret syövät rautaa” (832a20–25).


title: Ihmeellisistä kuulluista asioista

text: (29.) ”Sanotaan, että Kilikiassa on vesipyörre, johon upotetut tukehtuneet linnut ja muut eläimet heräävät jälleen henkiin” (832b5).


title: Ihmeellisistä kuulluista asioista

text: (66.) ”Sanotaan, että täplikäs lisko nahkansa luotuaan kääntyy ja nielee nahan kuten käärmeet, koska lääkärit etsivät näitä nahkoja, koska ne ovat hyödyllisiä niille jotka kärsivät epilepsiasta” (835a25–30).


title: Veikkausliigan kausi 1999

text: Veikkausliigan kausi 1999 oli kymmenes kausi, jolloin pelattiin Veikkausliigan mestaruudesta. Sarjan mestaruuden voitti FC Haka.


title: Veikkausliigan kausi 1999

text: Runkosarjassa pelattiin kahdentoista joukkueen kesken kaksiosainen sarja.


title: Veikkausliigan kausi 1999

text: Ylemmässä loppusarjassa pelasivat runkosarjan kahdeksan parasta joukkuetta. Kukin joukkue pelasi loppusarjassa seitsemän ottelua, joiden tulokset lisättiin runkosarjan tuloksiin. Loppusarjassa määritettiin sijoitukset 1–8.


title: Veikkausliigan kausi 1999

text: Alemmassa loppusarjassa pelasivat runkosarjan neljä viimeistä joukkuetta. Loppusarja pelattiin kaksinkertaisena, eli jokaiselle joukkueelle tuli kuusi peliä, joiden tulokset lisättiin runkosarjan tuloksiin. Loppusarjassa määritettiin sijoitukset 9–12.


title: Veikkausliigan kausi 1999

text:
"Mestarien liiga:"
"UEFA Cup:"
"Intertoto Cup:"


title: A Public Affair

text: A Public Affair on laulaja Jessica Simpsonin neljäs pitkäsoitto, joka julkaistiin Yhdysvalloissa 29. elokuuta 2006.


title: A Public Affair

text: Levyn ensimmäisenä singlenä julkaistiin sen nimikkokappale ”A Public Affair”, joka sai hyvän vastaanoton Yhdysvalloissa. Toisaalta mediassa spekuloitiin Simpsonin kappaleen ja Madonnan ”Holiday”-kappaleen yhtäläisyyksillä. Toinen levyltä julkaistu single on ”I Belong to Me”, joka valittiin Simpsonin verkkosivuilla järjestyllä äänestyksellä.


title: XTC (energiajuoma)

text: XTC on Liechtensteinissa rekisteröidyn XTC Establishmentin omistama ja valmistama energiajuoma, jota maahantuo Voimapuoti Tmi. Juoma valmistetaan kuitenkin Itävallassa. XTC:n piristävä vaikutus perustuu lähinnä kofeiiniin ja tauriiniin. Juomaa myydään värikkäissä tölkeissä ja saatavana on neljä eri makua. Vuonna 1994 yritys lanseerasi XTC Guaranan, joka oli ensimmäinen pääsääntöisesti guaranauutteeseen perustuva energiajuoma. Tuote menestyi hyvin, minkä vuoksi sitä seurasivat pian XTC Classic sekä sokeriton XTC Light. Viimeisimpänä makuna yritys on lanseerannut tuotteen nimeltä XTC Red Cactus. Suomessa XTC-energiajuomaa saa jälleenmyyjiltä Helsingistä, Rovaniemeltä ja Haapajärveltä.


title: Väreistä

text: Väreistä () on Aristoteleen koottujen teosten laitokseen eli Corpus Aristotelicumiin kuuluva teos, joka ei kuitenkaan ole todellisuudessa Aristoteleen kirjoittama. Teos on kuitenkin varmuudella peräisin peripateettisesta koulukunnasta. Se on usein pantu joko Theofrastoksen tai Stratonin nimiin.


title: Väreistä

text: Nimensä mukaisesti teos käsittelee värejä. Alussa kirjoittaja määrittelee luonnolliset perusvärit. Näitä ovat klassisten alkuaineiden värit: ilma, vesi ja maa ovat valkoisia ja tuli (ja aurinko) keltaisia. Alkuaineiden ja niiden yhdistelmien todellinen väri tulee esiin esimerkiksi polttamalla. Esimerkiksi kun maata oleva esine poltetaan, sen jäljelle jäävä tuhka on valkoista.


title: Väreistä

text: Musta on muutoksessa olevien asioiden luonnollinen väri. Muut värit syntyvät näiden värien sekoittumisen seurauksena, riippuen sekoitussuhteesta ja värien voimakkuudesta. Pimeys on valon vähäisyyttä. Näemme mustaa, kun esine on luonnostaan musta tai siitä ei tule (tarpeeksi) valoa. Valo on tulen väristä.


title: Väreistä

text: Tämän jälkeen kirjoittaja selittää, kuinka erilaiset väriyhdistelmät syntyvät valon ja varjon vaihtelun seurauksena. Esimerkiksi lintujen siivet näyttävät vaaleanpunaisilta, jos ne näkyvät runsaassa valossa, mutta vähäisemmässä valossa samat siivet näyttävät ruskealta.


title: David Milne

text: David Milne (8. tammikuuta 1882 – 26. joulukuuta 1953) oli kanadalainen taidemaalari, taidegraafikko ja kirjailija.


title: David Milne

text: Hän syntyi lähellä Paisleyä, Ontariossa vuonna 1882. Hän kasvoi Kanadassa, mutta muutti taideopiskelujen vuoksi New Yorkiin, jossa hän työskenteli muotoilijana ja maalasi vapaa-ajallaan. Myöhemmin hän palasi takaisin Kanadaan. Vuonna 1917 hän liittyi Kanadan armeijaan ja hänet lähetettiin Eurooppaan osallistumaan Ensimmäiseen maailmansotaan. Milnen työ sotataiteilijana Englannissa ja Ranskassa vuonna 1919 tuotti lähes 70 teosta, enimmäkseen akvarellejä.


title: David Milne

text: Milne valitsi töihinsä yksinkertaisia ja tavallisia aiheita, joihin hän maalaamalla lisäsi arvokkuutta ja tärkeyttä. Toistuva mustan värin käyttö on hänen maalaustuotantonsa ominaispiirre.


title: David Milne

text: Milne kehitti oman värillisen kuivaneulagrafiikan painomenetelmän. Jokaista väriä varten on oma painolaattansa, jonka Milne pyyhki rätillä niin, että kaivertamattomille laatan osille jäi myös epätasaisia väripintoja.


title: David Milne

text: Milne kuoli Bancroftissa, Ontariossa 26. joulukuuta 1953. Vaikka Group of Seven -taiteilijaryhmä saattoi hänet varjoon hänen uransa alkuaikoina, pidetään Milneä nykyisin yhtenä Kanadan tärkeimmistä taiteilijoista.


title: Kuulemisesta

text: Kuulemisesta () on Aristoteleen koottujen teosten laitokseen eli Corpus Aristotelicumiin kuuluva teos, joka ei kuitenkaan ole todellisuudessa Aristoteleen kirjoittama. Teos on osa jotain suurempaa työtä. Jotkut laittavat sen Stratonin nimiin.


title: Kuulemisesta

text: Nimensä mukaisesti teos käsittelee kuulemista, äänten syntyä ja äänen kulkua. Kirjoittaja selittää, että kaikki äänet syntyvät, kun kappaleet kohtaavat toisensa tai kun ilma kohtaa kappaleen (800a). Ääni pannaan alulle liikuttamalla jotakin, minkä jälkeen ääni siirtyy ilmassa.


title: Kuulemisesta

text: Kaikki ihmiset hengittävät samaa ilmaa, mutta tuottamamme äänet vaihtelevat riippuen käyttämistämme elimistä, kuten keuhkoista ja suusta; suun muodosta puhuessa; tai elimien tilasta, esimerkiksi jos keuhkot ja henkitorvi ovat kosteat, ääni ei ole yhtä voimakas.


title: Kuulemisesta

text: Kuulemme äänen vasta kun se tulee korvaan. Riippuen siitä, miten hajonnut ääni on, erotamme, tuleeko se läheltä vai kaukaa. Äänet erottuvat vain, jos ne tuotetaan selkeästi ja täsmällisesti. Tämän vuoksi lapset, humalaiset ja puhevikaiset ihmiset eivät puhu yhtä selvästi. Epätäsmällisyyttä tuottaa myös usean henkilön samanaikainen puhe — vaikka he sanoisivat saman asian samaan aikaan, sitä ei ole yhtä helppo kuulla kuin yhden henkilön sanoessa saman asian (800b).


title: Kuulemisesta

text: Lopussa kirjoittaja tarkastelee erityyppisiä ääniä ja muun muassa eri soittimien (oboe, torvi, jne.) ääniä (801b–804b).


title: Saamelaiset jumalat

text: Saamelaiset jumalat ovat saamelaiskansojen luonnonjumalia. Saamelaiset pitivät jumalinaan luonnonvoimia ja muita henkiolentoja, jotka hallitsivat tiettyä elementtiä, kuten vettä tai metsää. Ainoa selvä jumala oli ylijumala Tiermes, jonka avulla palvottiin auringon, tuulen ja vedenjumalia.


title: Tuulten sijainnit ja nimet

text: Tuulten sijainneista ja nimistä () on Aristoteleen koottujen teosten laitokseen eli Corpus Aristotelicumiin kuuluva teos, joka ei kuitenkaan ole todellisuudessa Aristoteleen kirjoittama. Teos on todellisuudessa lyhyt katkelma peripateettisessa koulukunnassa syntyneestä laajemmasta tutkielmasta "De signis". Siksi sitä kutsutaankin myös pidemmällä nimellä "Ventorum situs et appellationes ex aristotelis libro de signis". Kirjoitus on usein pantu Theofrastoksen nimiin.


title: Tuulten sijainnit ja nimet

text: Kirjoitus luettelee kahdentoista eri ilmansuunnista puhaltavan tuulen nimet sekä niiden vaihtoehtoiset eri paikkakunnilla käytetyt nimet, sekä kertoo muun muassa sen, missäpäin ne aiheuttavat myrskyjä. Tuulten suuntia on käsitelty myös teoksissa "Meteorologia" ja "Maailmankaikkeudesta".


title: Red Devil

text: Red Devil Energy Drink Hollantilainen, marjapohjainen energiajuoma. Juomaa myydään maailmalla yli 60:ssa eri maassa ja se on maailman toiseksi myydyin energiajuoma. Esimerkiksi Venäjällä juomalla on peräti 75 % markkinaosuus tuotekategoriassaan.


title: Red Devil

text: Red Devilin piristävä vaikutus perustuu kofeiiniin ja tauriiniin. Juomaa myydään punaisissa tölkeissä, joita koristaa sarvipäinen paholainen. Red Devilissä on 32 mg kofeiinia desilitraa kohden eli noin 80 mg tölkissä. Suomessa on saatavilla kahta eri variaatiota, alkuperäistä sekä Goldia.


title: Red Devil

text: Red Deviliä valmistaa Energy Brands Ltd.Red Devil tukee mm. nimeään kantavaa Formula 1 -venejoukkuetta, Woodstock Red Devil Racingia, RCTIC eSportsia (suomalainen tietokonepeli-organisaatio) ja Espoo Devils (Amerikkalaista jalkapalloa pelaava joukkue Espoossa) joukkuetta.


title: Kansalliskieli

text: Kansalliskieli on valtion tai alueen virallinen kieli, jota esimerkiksi viranomaiset saattavat käyttää. Suomen kansalliskieliä ovat suomi ja ruotsi.


title: Arttu

text: Arttu on suomalainen miehen etunimi. Nimi on lyhentymä kelttiläisen karhua ("artos") merkitsevän nimen Arthur suomalaistuneesta muodosta Artturi.


title: Arttu

text: Artun nimipäivä on 31. lokakuuta, jolloin on myös Arton ja Artturin nimipäivä. Suomessa on Väestörekisterikeskuksen tietojen mukaan syntynyt vuoden 2009 loppuun mennessä 9 900 Arttua.


title: Kasveista

text: Kasveista () on Aristoteleen koottujen teosten laitokseen eli Corpus Aristotelicumiin kuuluva teos, joka ei kuitenkaan ole todellisuudessa Aristoteleen kirjoittama. Siinä on kuitenkin selviä peripateettisen koulukunnan vaikutteita. E. H. F. Meyer on arvellut kirjoittajaksi Nikolaos Damaskenosta. Teoksella on huono alkutekstihistoria, sillä se on käännetty kreikasta arabiaksi (kumpikin kadonnut), edelleen arabiasta latinaksi, ja jälleen latinasta takaisin kreikaksi.


title: Kasveista

text: Teos jakaantuu kahteen kirjaan. Ensimmäisen kirjan alussa kirjoittaja toteaa, että elämää on sekä eläimissä että kasveissa, jälkimmäisissä se vain on kätketympää eikä yhtä helposti näkyvissä kuin eläimissä. Tämän jälkeen hän selvittää elämän luonnetta kasveissa eli ns. kasvisielun luonnetta. Tämän jälkeen ensimmäisessä kirjassa käsitellään kasvien sukupuoli, osat, rakenne ja siihen perustuva luokittelu, hedelmät, suvunjatkaminen ja hedelmöittyminen, sekä kasveissa tapahtuvat muutokset.


title: Kasveista

text: Toinen kirja käsittelee kasvien elämän syntyä, kasvien materiaalia ja ulkopuolisten olosuhteiden ja säiden vaikutusta, erilaisia kasvityyppejä (vesikasvit, kalliokasvit), loiskasveja, hedelmien ja lehtien tuottamista, hedelmien lajeja, sekä kasvien värejä ja muotoja.


title: SWAPO

text: SWAPO (South West Africa People’s Organization, , suom. lyhenne Swapo) on namibialainen puolue. Se oli vuosina 1960–1989 sissiliike, joka pyrki Lounais-Afrikan vapauttamiseen Etelä-Afrikan miehityksestä. Nykyään SWAPO toimii poliittisena puolueena.


title: SWAPO

text: Lounais-Afrikka oli vuonna 1920 siirretty Kansainliiton päätöksellä Etelä-Afrikan hallinnon alaiseksi. Käytännössä tämä alkoi myöhemmin tarkoittaa sitä, että Etelä-Afrikka pyrki liittämään Lounais-Afrikan itseensä. Lounais-Afrikassa alettiin mm. soveltaa apartheid-säännöksiä.


title: SWAPO

text: Sam Nujoma ja Herman Toivo Ya Toivo perustivat SWAPO:n vuonna 1960. Kun YK vuonna 1966 kumosi Etelä-Afrikan Kansainliitolta saaman hallintaoikeuden Lounais-Afrikkaan, katsoi SWAPO olevansa oikeutettu ryhtymään aseelliseen vastarintaan eteläafrikkalaisia miehitysjoukkoja vastaan. Koska Etelä-Afrikan armeija oli teknisesti ylivoimainen, joutui SWAPO käymään taistelua sissisotana, pitäen tukikohtiaan Sambian ja Angolan puolella.


title: SWAPO

text: SWAPO sai vuonna 1976 YK:lta tunnustuksen ”ainoana Lounais-Afrikan kansan laillisena edustajana”. Tämä herätti kritiikkiä, sillä SWAPO:n tiedettiin olevan ideologisesti lähellä marxilaisuutta, ja se sai tukea mm. Neuvostoliitolta ja Kuubalta.


title: SWAPO

text: 1970-luvulla SWAPO liittoutui Angolaa hallitsevan marxistisen MPLA-puolueen kanssa. Tämä johti siihen, että Etelä-Afrikka ulotti SWAPO:n vastaiset sotilaalliset operaationsa toisinaan myös syvälle Angolan puolelle. Taistelut jatkuivat lähes koko 1980-luvun ajan.


title: SWAPO

text: Etelä-Afrikka suostui YK:n johtamien neuvottelujen jälkeen luopumaan Lounais-Afrikasta vuonna 1988. Lounais-Afrikka itsenäistyi vuonna 1990 Namibian tasavaltana, ja SWAPO muuttui sissiliikkeestä poliittiseksi puolueeksi. Se sai vaaleissa enemmistön parlamentin paikoista ja on sittemmin myös pitänyt tuon enemmistön. Vuonna 2004 se sai vaaleissa 76 % äänistä. Politiikassaan SWAPO on ottanut etäisyyttä marxismiin ja siirtynyt kohti pragmaattisempaa talouspolitiikkaa.


title: SWAPO

text: SWAPO:n johdossa oli Sam Nujoma, kunnes hänet marraskuussa 2007 korvasi Hifikepunye Pohamba.


title: Veikkausliigan kausi 1998

text: Veikkausliigan kaudella 1998 FC Haka voitti seuran historian kuudennen Suomen-mestaruuden.


title: Veikkausliigan kausi 1998

text:
"Mestarien liiga:"
"UEFA Cup:"
"Cup-voittajien cup:" (kilpailtiin viimeistä kertaa, tämän jälkeen cup-voittajat ovat saaneet paikan UEFA Cupiin, nykyiseen Eurooppa-liigaan)
"Intertoto Cup:"


title: Westminsterin säädös

text: Westminsterin säädös on Yhdistyneen kuningaskunnan parlamentin 11. joulukuuta 1931 antama säädös, jolla vahvistettiin brittiläisen imperiumin dominioiden ja Yhdistyneen kuningaskunnan välinen lainsäädännöllinen samanvertaisuus. Säädöksestä tuli jokaisen Kansainyhteisön valtion sisäinen laki.


title: Westminsterin säädös

text: Säädöksellä on historiallista merkittävyyttä siksi, että se merkitsi näiden maiden itsenäisyyttä joko välittömästi tai ratifioinnin kautta. Sen jäljellä olevat, perustuslailliset toimivallat on korvattu myöhemmillä asetuksilla. Nykyään sen merkitys on siinä, että se asettaa pohjan Kansainyhteisön maiden ja Yhdistyneen kuningaskunnan kruunun väliselle yhteydelle.


title: Westminsterin säädös

text: Säädös koski dominioita, jotka olivat olemassa vuonna 1931. Näitä ovat Australia, Kanadan dominio, Irlannin vapaavaltio, Newfoundlandin dominio, Uuden-Seelannin dominio ja Etelä-Afrikan unioni. Se teki mahdottomaksi parlamentin säädösten tarkastukset, jonka pohjalta Kanadan ja Australian perustuslait kirjoitettiin.


title: Westminsterin säädös

text: Westminsterin säädös ei koskenut Australiaa, Uutta-Seelantia tai Newfoundlandia ennen kuin niiden parlamentit ratifioivat ne. Australia ratifioi säädöksen vuonna 1942 ja Uusi-Seelanti vuonna 1947. Newfoundland ei kuitenkaan ole ratifioinut säädöstä, vaan sen hallituksen pyynnöstä Yhdistynyt kuningaskunta otti sen takaisin hallintaansa, kunnes siitä tuli Kanadan provinssi vuonna 1949.


title: Solea (lehti)

text: Solea oli Kuutosten eli kuuden ortodoksisen yhteistyöseurakunnan: Iisalmen, Jyväskylän, Kuopion, Mikkelin, Rautalammin ja Varkauden ortodoksisen seurakunnan julkaisema aikakaus- ja tiedotuslehti, joka jaettiin ilmaiseksi kaikille seurakunnan jäsenille. Lehti ilmestyi kuusi kertaa vuodessa, mutta on nyt lopetettu ja sen tilalla ilmestyy myös Kuutosseurakuntien alueella koko Karjalan hiippakunnan yhteinen tiedotuslehti Aamun Koitto.


title: Solea (lehti)

text: Solean päätoimittajana toimi viimeksi toimittaja Pia Valkonen Lapinlahdelta.


title: Tampereen normaalikoulu

text: Tampereen normaalikoulu (puhekielessä "Norssi") on Tampereella Vihiojan kaupunginosassa toimiva Tampereen yliopiston kasvatustieteiden yksikköön kuuluva harjoittelukoulu ja Tampereen alueen ainoa Unesco-koulu. Tampereen normaalikoulussa toimivat sekä perusopetuksen luokat 1–9 että lukio. Kaikki peruskoulun luokat toimivat normaalikoulun rakennuksessa. Vanha Nekalan koulun rakennus ei ole enää käytössä siellä todettujen sisäilmaongelmien takia. Lukio toimii nykyään Tampereen yliopistolla. Luokat 1-2 toimivat myös Muotialan toimipisteessä Muotialatalossa. Oppilaat yläkouluun tulevat pääasiassa saman koulun alemmilta luokilta. Syyslukukauden 2012 alussa yläkoulussa oli 292 oppilasta ja lukiossa noin 250.


title: Tampereen normaalikoulu

text:
Opetusharjoittelunsa Tampereen normaalikoulussa suorittaa vuosittain noin 130 aineenopettajaksi opiskelevaa
Tampereen yliopiston ja Tampereen teknillisen yliopiston opiskelijaa. Opetusharjoittelun laadukas ja monipuolinen toteuttaminen onkin koulun keskeinen tehtävä.


title: Tampereen normaalikoulu

text: Tampereen normaalikoulussa oli ennen käytössä 75 minuutin oppitunnit, käytäntö kuitenkin loppui uuden opetussuunnitelman myötä (2016 syksyllä käyttöön tuli 45 minuutin oppitunnit 7-9 luokilla, 1-6 luokilla 45 minuutin mittaiset oppitunnit ovat olleet käytössä jo pitkään). Oppilas opiskelee päivän aikana keskimäärin 3-4 eri oppiainetta. 45 minuutin järjestelmässä oppiaineita on keskimäärin 5-6. Pidemmät opetustuokiot ovat käytössä useissa normaalikouluissa.


title: Tampereen normaalikoulu

text:
Tampereen normaalikoulu sijoittui vuoden 2013 STT:n lukiovertailussa sijalle 187
Valtakunnallisissa vertailuissa normaalikoulun lukiolaiset sijoittuvat erinomaisen hyvin korkea-asteen jatko-opintoihin.


title: Tampereen normaalikoulu

text:
Tampereen normaalikoulun toiminta-ajatuksena on tarjota yliopistokouluna oppilailleen, opiskelijoilleen ja opettajaharjoittelijoilleen korkeatasoista kansainvälisesti suuntautunutta opetusta. Koulu pyrkii kasvattamaan oppilaitaan ja opiskelijoitaan monipuolisesti tiedostaviksi, kriittisiksi erilaisuutta ymmärtäviksi sekä yhteistyöhön kykeneviksi maailmankansalaisiksi, jotka huolehtivat omasta ja ympäristönsä hyvinvoinnista. Laadukkaan perus- ja lukio-opetuksen tuottamisen lisäksi Tampereen normaalikoulun keskeisenä tehtävänä on kiinteässä yhteistyössä Tampereen yliopiston opettajankoulutuslaitoksen kanssa toteuttaa monipuolisesti opettajaharjoittelua.
Business Norssi on Tampereen normaalikoulun lukion talous- ja elinkeinoelämän linja. Linja perustettiin syksyllä 2012 ja sillä on 25 opiskelijaa. Business Norssin tavoitteena on antaa opiskelijalle hyvä pohja jatko-opintoihin, jotka tähtäävät elinkeinoelämän johto- ja asiantuntijatehtäviin. BN-linjalla käytetään laajasti ongelmakeskeistä oppimista ja uudenlaisia pedagogisia ratkaisuja. Kurssien aikana vieraillaan paljon erilaisissa yrityksissä, sekä Normaalikoululla vierailee myös paljon talous- ja elinkeinoelämän johtotehtävissä työskenteleviä henkilöitä. Norssilla vierailleista henkilöistä vaikutusvaltaisimpina mainittakoon Aalto yliopiston professori Sixten Korkman. Normaalikoulu on kehittämässä sähköisten oppimateriaalien käyttöä opintojen apuna, ja koulu antaakin jokaiselle opiskelijalle Applen iPadin.


title: Lempeä kuolema

text: Lempeä kuolema ("Une mort trés douce") on ranskalaisen Simone de Beauvoirin vuonna 1966 kirjoittama dokumentinomainen tilitys hänen äitinsä odottamattomasta kuolemasta syövän seurauksena.


title: Lempeä kuolema

text: Romaanin ensimmäisillä sivuilla kerrotaan Simonen äidille, Françoise de Beauvoirille, sattuneesta tapaturmasta, josta Simone saa kuulla puhelimitse torstaina 24.10.1963 Bostilta, joka on Simonen äidin naapuri. Äiti selviää silti tapaturmasta kolmen kuukauden levolla, sillä reisiluun murtuma ei ole vakava. Hän alkaa kuitenkin muuten olla 77-vuotiaana vanha ja raihnainen – kolmen kuukauden pakkolepo ei olisi ainakaan hyväksi hänelle.


title: Lempeä kuolema

text: Äiti toipuu sairaalassa (s. 11–24), kunnes hänellä loppujen lopuksi todetaan syöpä (s. 25). Syöpä johtaa leikkaukseen, joka onnistuu verraten hyvin.


title: Lempeä kuolema

text: Simone raottaa takaumatekniikalla äitinsä historian ristiriitaisuuksien arkkua (s. 31–41) ja palaa lopulta kertomuksen nykyhetkeen. Simone menee tapaamaan äitiään, joka on toipunut leikkauksesta uskomattoman hyvin. Simone siirtyy yöksi kotiin siskonsa Poupetten jäädessä nukkumaan äidin luokse sairaalaan. Kotona Simone pelkää vainoharhaisesti kohtalokasta puhelinsoittoa, jota ei kuitenkaan koko yönä kuulu.


title: Lempeä kuolema

text: Seuraavana päivänä (s. 44) Simone menee takaisin sairaalaan, missä äiti on yhä vuodepotilaana. Hän on silti jo hyvässä kunnossa ja hänen huumorintajunsa on elpynyt. Äiti kuitenkin kärsii valtavasti, joten Simone haluaisi käskeä lääkäreitä antamaan äidin nukkua pois, muttei rohkene puhua asiasta. Simone ja Poupette jatkavat oleilua äitinsä seurana sairaalassa päivästä toiseen.


title: Lempeä kuolema

text: Äiti käy kuoleman porteilla (s. 70), mutta hänet onnistutaan elvyttämään. Lähenevä kuolema alkaa olla selvä (s. 77), eikä häntä enää leikata piinan pitkittämiseksi. Hänellä on makuuhaavoja, jotka karkaileva virtsa saa kirvelemään, mikä tekee hänen olonsa äärimmäisen tuskalliseksi. Viimein kärsimys loppuu (s. 81) — Simone menee kotiin nukkumaan yönä, joka on hänen äitinsä viimeinen. Poupette kertoo Marcelille ja Simonelle äidin viimeisistä hetkistä (s. 82–83).


title: Lempeä kuolema

text: Simone pui, pohtii ja jossittelee äitinsä kuolemaan liittyviä tapahtumia (s. 83). Hautausjärjestelyt alkavat (s. 88). Itse hautajaiset (s. 92) ovat äidin tahdon mukaisesti koruttomat: ei kukkia eikä seppeleitä vaan paljon rukousta. Romaani päättyy Simonen muistopuhemaiseen vuodatukseen, joka sulkee ympyrän.


title: Solea

text: Solea tarkoittaa jotain seuraavista:


title: François Hollande

text: François Gérard Georges Nicolas Hollande (s. 12. elokuuta 1954 Rouen, Seine-Maritime) oli Ranskan 24. presidentti vuosina 2012–2017. Hollande toimi aiemmin Sosialistisen puolueen ("Parti socialiste", PS) pääsihteerinä sekä useissa poliittisissa luottamustehtävissä.


title: François Hollande

text: Hollande on valmistunut École des hautes études commercialesista, Sciences Posta ja Kansallisesta hallintokoulusta.


title: François Hollande

text: Hollande oli PS:n pääsihteeri vuosina 1997–2008. Hollande kannatti vuonna 2004 sopimusta Euroopan perustuslaista, jota puolueen kakkosmies Laurent Fabius vastusti. Puolueen sisäisessä äänestyksessä kyllä-kanta voitti.


title: François Hollande

text: Hollande oli Ranskan kansalliskokouksen jäsen 1988–1993 ja 1997–2012. Heinäkuusta joulukuuhun 1999 hän oli myös Euroopan parlamentin jäsen. Lisäksi hän toimi Limousinin alueneuvoksena 1992 ja 1998–2001, Tullen pormestarina 2001–2008 sekä Corrèzen yleisneuvoston puheenjohtajana 2008–2012.


title: François Hollande

text: Hollande valittiin Ranskan presidentiksi vuoden 2012 presidentinvaalissa. Hän sai ensimmäisellä kierroksella 28,6 prosenttia äänistä. UMP-puolueen ehdokas, istuva presidentti Nicolas Sarkozy sai äänistä 27,2 prosenttia. Toisella kierroksella Hollande sai 18 miljoonaa ääntä eli yli 1,1 miljoonaa ääntä enemmän kuin Sarkozy. Hollanden ääniosuus toisen kierroksen äänistä oli 51,6 prosenttia. Hän astui virkaansa Ranskan presidenttinä 15. toukokuuta 2012.


title: François Hollande

text: Presidenttikautensa alussa Hollande pyrki hallituksensa kanssa säätämään 75 prosentin tuloveron yli miljoona euroa vuodessa ansaitseville. Ranskan perustuslakineuvosto katsoi, että suunnitelma oli perustuslain vastainen, mutta Hollanden esikunta etsii mahdollisuuksia veron sisällyttämiseksi viimeistään vuoden 2014 budjettiin. Taustalla on Hollanden ajatus siitä, että rikkaiden on osallistuttava enemmän Ranskan verotalkoisiin. Kriitikoiden mukaan suunnitteilla oleva laki karkottaa varakkaat ihmiset Ranskasta. Maaliskuussa 2013 Hollande esitti ajatuksen, että 75 prosentin vero kerättäisiin yrityksiltä, jotka maksavat johtajilleen yli miljoonan euron palkkaa.


title: François Hollande

text: EU:n velkakriisissä Hollanden linja menoleikkauksiin on ollut maltillisempi kuin Saksan ja Britannian, jotka ajoivat mm. EU:n budjettiin voimakkaita leikkauksia.


title: François Hollande

text: Tammikuussa 2013 Malin presidentti pyysi Ranskalta apua maan pääkaupunkia uhkaavien islamistitaistelijoiden torjunnassa. Hollande käynnisti sotatoimet Malin hallituksen tukemiseksi ja ranskalaisten avulla hallituksen joukot valloittivat mm. Timbuktun takaisin. Hollande ilmoitti, että Ranska vetää joukkonsa pois huhtikuussa 2013, kuukautta myöhemmin, kuin aluksi suunniteltiin. Joukkojen vetäydyttyä on YK:n tukemien afrikkalaisten joukkojen määrä ottaa vastuu alueesta.


title: François Hollande

text: Vuonna 2013 Hollande toteutti vaalilupauksensa ja ajoi läpi tasa-arvoisen avioliittolain lukuisten mielenosoitusten saattelemana. Laki hyväksyttiin parlamentin alahuoneessa 23. huhtikuuta 2013, ja se astui voimaan 18. toukokuuta. Tätä ennen samaa sukupuolta olevien parien oli mahdollisuus solmia Ranskassa siviililiitto, joka ei kuitenkaan sallinut muun muassa samaa sukupuolta olevien parien adoptiota tai hedelmöityshoitoja.


title: François Hollande

text: Hollande kertoi vuoden 2016 lopulla, että ei aio asettua ehdolle vuoden 2017 presidentinvaalissa. Hollande oli ensimmäinen istuva Ranskan presidentti, joka ei hakenut uutta kautta. Hollanden ilmoituksen aikaan arvioitiin, että hän saisi vaalissa vain seitsemän prosenttia äänistä.


title: François Hollande

text:
Hollanden kausi Ranskan presidenttinä päättyi 14. toukokuuta 2017, kun virkaan astui Emmanuel Macron.
Hollande oli rekisteröidyssä avoliitossa ("pacte civil de solidarité") PS:n entisen presidenttiehdokkaan, sosialistipoliitikko Ségolène Royalin kanssa, ja heillä on neljä lasta. He erosivat kesällä 2007.


title: François Hollande

text: Sen jälkeen hän on asunut yhdessä Valérie Trierweilerin kanssa. Tammikuussa 2014 sanomalehdet kirjoittivat Hollanden suhteesta näyttelijä Julie Gayet’n kanssa. Sen jälkeen, 25. tammikuuta, Hollande ilmoitti eroavansa Trierweileristä.


title: Miina ja Manu

text: Miina ja Manu on suomalainen lasten kirjasarja. Se kertoo kahdesta kissalapsesta, Miinasta ja Manusta, ja heidän Sulo-enostaan. Miina ja Manu asuvat Tampereella. Joissain Miina ja Manu -kirjoissa esiintyvät myös Heikki Hiiri, Jänkä-Joonas ja Erakko-Hermanni. Hahmot ovat antropomorfisia eläimiä. Kissasisarukset saivat alkunsa 1982, jolloin Satukustannus Oy päätti julkaista uuden aapisen - tehtävä annettiin tutulle taiteilijalle Teuvo ”Teutori” Koskiselle. Teutori on tehnyt suurimman osan kirjoista.


title: Miina ja Manu

text: Kirjoja on julkaistu myös c-kasetteina ja cd-levyinä. "Miina ja Manu Pääkaupungissa" -kirjan sisältöä on lisäksi täydennetty video- ja äänimateriaalilla, jonka lukija voi nähdä ja kuulla omalla kännykällään tai tabletillaan.


title: Miina ja Manu

text: Kirjoja on käännetty eri kielille, muun muassa somaliaksi.


title: Tuulimyllygalaksi

text: Tuulimyllygalaksi (tunnetaan myös nimellä Messier 101, M101 ja NGC 5457) on päältä päin näkyvä kierteisgalaksi Ison karhun tähdistössä. Se on noin 27 miljoonan valovuoden etäisyydellä. M101 on kirkkain kohde ssä.


title: Tuulimyllygalaksi

text: Pierre Méchain löysi M101:n 27. maaliskuuta 1781, ja hän kertoi löydöstään Charles Messierille, joka varmisti kohteen sijainnin ja lisäsi sen Messierin luetteloon.


title: Tuulimyllygalaksi

text: 28. helmikuuta 2006 NASA ja ESA julkaisivat yksityiskohtaisen kuvan Tuulimyllygalaksista, suurimman ja tarkimman Hubblen mistään galaksista ottaman kuvan. Kuva on yhdistetty 51:stä eri valotuksesta.


title: Tuulimyllygalaksi

text: Pierre Méchain kuvaili M101:tä seuraavasti: "tähtisumu ilman tähtiä, hyvin epämääräinen ja melko suuri, 6' – 7' halkaisijaltaan, Karhunvartijan vasemman käden ja Ison karhun välissä."


title: Tuulimyllygalaksi

text: William Herschel havaitsi vuonna 1784, että "(M101) näyttää 7-, 10- ja 20 -tuumaisissa kaukoputkissani kirjavalta tähtisumulta".


title: Tuulimyllygalaksi

text: William Parsons katseli M101:tä 72-tuumaisella Newton-tyyppisellä peilikaukoputkellaan 1800-luvun puolenvälin jälkeen. Hän oli ensimmäinen, joka huomasi spiraalirakenteen. Nykyäänkin M101:n spiraalirakenteen havaitsemiseen vaaditaan melko suuria laitteita ja hyvin tumma taivas.


title: Tuulimyllygalaksi

text: M101 on melko suuri galaksi verrattuna Linnunrataamme. Se on noin 170 000 valovuotta halkaisijaltaan ja siten noin 2 kertaa Linnunradan kokoinen. Sen sijaan M101:n tarkkaa massa ei ole tiedossa, eräiden arvioiden mukaan se on noin 16 miljardia kertaa Auringon massa. Tämä arvo on melko varmasti liian alhainen, ja mahdollisesti se johtuu M101:n heikosta pintakirkkaudesta. Uudet sen HII-alueisiin ja pyörimisnopeuteen perustuvat arviot ovat väliltä 100–1 000 miljardia Auringon massaa.


title: Tuulimyllygalaksi

text: Toinen huomattava ominaisuus tälle galaksille on sen valtavat ja hyvin kirkkaat HII-alueet, joista noin 3 000 voidaan nähdä valokuvissa. HII-alueet sijoittavat sellaisiin galakseihin, jotka sisältävät suuren pilven tiheää, oman massansa vuoksi tiivistynyttä vetykaasua. Lopulta kun paikalliset vetypilvet tiivistyvät tarpeeksi fuusion alkamiseksi, tähti on syntynyt. HII-alueet sisältävätkin usein suuren määrän hyvin kirkkaita ja kuumia, sinisinä loistavia tähtiä.


title: Tuulimyllygalaksi

text: Valokuvissa M101 voidaan nähdä epäsymmetrisenä toiselta puolen. Sen on ajateltu johtuvan lähimenneisyydessä (galaktisessa mittakaavassa) tapahtuneesta toisen galaksin lähiohituksesta. Toisen galaksin aiheuttamat vuorovesivoimat ovat aiheuttaneet epäsymmetrisyyden. M101:n sillä reunalla on myös tiheys kasvanut; se puolestaan on lisännyt galaksin tähtien muodostumista.


title: Tuulimyllygalaksi

text: M101:llä on viisi silmiinpistävää seuralaisgalaksia: NGC 5204, NGC 5474, NGC 5477, NGC 5585 ja Holmberg IV.


title: Carlos Salcido

text: Carlos Arnoldo Salcido Flores (s. 2. huhtikuuta 1980 Ocotlán, Jalisco, Meksiko) on meksikolainen jalkapalloilija, pelipaikaltaan keskuspuolustaja.


title: Carlos Salcido

text: Salcido on edustanut seuratasolla kotimaansa Chivas de Guadalajaraa ja Tigres de la UANL:ää (aluksi lainasopimuksella ja keväästä 2012 vakituisesti) sekä Alankomaiden Eredivisien PSV Eindhovenia ja Englannin Valioliigan Fulhamia.


title: Carlos Salcido

text: Salcido lukeutuu Meksikon maajoukkueen luottopelaajiin. Hän on kuulunut Meksikon joukkueeseen muun muassa Lontoon olympialaisissa 2012, joissa oli voittamassa olympiakultaa, sekä vuosien 2006 ja 2010 jalkapallon MM-kisoissa. Hän pelasi maajoukkueessa 124 ottelua ja teki niissä yhdeksän maalia vuosina 2004–2014.


title: Alexander Skarsgård

text: Alexander Johan Hjalmar Skarsgård (s. 25. elokuuta 1976 Tukholma) on ruotsalainen näyttelijä ja ohjaaja. Hän on näytellyt muun muassa televisiosarjoissa "True Blood" ja "Generation Kill" sekä elokuvissa "Battleship" (2012) ja "Melancholia" (2011).


title: Alexander Skarsgård

text: Skarsgårdin isä Stellan Skarsgård ja veljet Gustaf, Bill ja Valter ovat myös näyttelijöitä.


title: Alexander Skarsgård

text: Hänet palkittiin sekä parhaan miessivuosan Primetime Emmyllä että parhaan miessivuosan Golden Globella draamasarjasta "Big Little Lies" (2017).


title: Satu (nimi)

text:
Satu on suomalainen naisen etunimi. Sadun
alkuperä on suomen kielen sana "satu" (eli tarina). Satu ja Taru ovat suomalaisia vastineita ruotsalaisille nimelle Saga.


title: Satu (nimi)

text: Lokakuuhun 2018 mennessä Suomessa nimi Satu oli Väestörekisterikeskuksen tietojen mukaan annettu 26 602 naiselle ja alle kymmenelle miehelle. Yli puolet Saduista on nimetty 1960- tai 1970-luvulla. Nuorten tyttöjen nimenä Satu on nykyään suhteellisen harvinainen. Satu-nimeä voidaan taivuttaa sekä astevaihtelullisena että astevaihteluttomana, mutta astevaihtelullista taivutusta pidetään parempana.


title: Aurinkotuli

text: Aurinkotuli (Shiro Yoshida) on Marvel Comicsin supersankari, joka liitetään usein Ryhmä-X:n supersankarijoukkoon. Aurinkotuli on mutantti, jonka voimiin kuuluvat lento, plasman ampuminen, kyky nähdä infrapunavaloa ja kyky kestää säteilyä. Hän suojelee Japania voimillaan. Hänen kanssaan seikkailevat esimerkiksi Näkymätön tyttö, Ulvoja ja Rautanyrkki. Hän oli hetken voimaton Roguen vietyä hänen voimansa kokonaan. Tämän tarinan aikana hän myös menetti jalkansa ja masentui tunnettuaan olevansa hyödytön ilman voimiaan. X-ryhmän arkkivihollinen Tuho löysi hänet ja taivutteli Aurinkotulen Ratsumiehekseen Nälkä. Tuho palautti Aurinkotulen voimat ja paranteli niitä. Aurinkotuli esiintyy myös pelissä nimeltään "".


title: Kuutoset (seurakuntaryhmä)

text: Kuutoset oli kuuden ortodoksisen Karjalan hiippakunnan alueella toimivan yhteistyöseurakunnan muodostama yhteistyöryhmä. Siihen kuuluvat:Kuutoset julkaisivat yhteistä tiedotuslehteään, jonka nimi on Solea. Lehti ilmestyi kuusi kertaa vuodessa ja oli luettavissa myös Internetistä.


title: Nissan Almera

text: Nissan Almera on Nissanin vuosina 1995–2006 Euroopan markkinoille valmistama alemman keskiluokan automalli, joka korvasi Nissan Sunnyn. Japanissa ja Australaasiassa samaa mallia myytiin nimellä Nissan Pulsar. Euroopassa mallin seuraajaksi tuli vuonna 2007 Nissan Tiida, jota oli myyty jo aiemmin Aasian markkinoilla. Aasiassa Almeran valmistus jatkui vuoden 2006 jälkeen, mutta autoa ei enää tuoda Eurooppaan.


title: Nissan Almera

text: Ensimmäisen sukupolven Almera esiteltiin vuonna 1995 korvaamaan vanhentunut Nissan Sunny. Auton ulkonäkö muistutti suuresti edeltäjäänsä, mutta muotoilu oli aavistuksen verran muhkeampaa. Korimalleina olivat kolmi- ja viisioviset hatchbackit sekä neliovinen sedan. Farmarimallia ei kuitenkaan Sunnyn tavoin tullut tarjolle. Japanissa hatchbackeja myytiin nimellä Nissan Lucino.


title: Nissan Almera

text: Moottorivaihtoehtoina olivat 1,4- (87 hv) ja 1,6-litraiset (100 hv) bensiinimoottorit sekä 2,0 litran (75 hv) diesel. GTi-mallissa oli 2,0-litrainen, myös Nissan Silvia -urheiluautossa käytetty 143-hevosvoimainen bensiinimoottori. Kaikki moottorit dieseliä lukuun ottamatta olivat 16-venttiilisiä.


title: Nissan Almera

text: Euro NCAP -kolaritesti vuonna 1999 oli pettymys, sillä tulos jäi yhteen ja puoleen tähteen. Turvallisuuden osalta Almera ei siis yltänyt kilpailijoidensa tasolle, sillä esimerkiksi samaa luokkaa edustava Toyota Corolla oli saanut vuotta aiemmin kolme tähteä.Almeran varustelu oli aikanaan melko hyvä. Vakiona kaikissa malleissa oli muun muassa kuljettajan turvatyyny, ohjaustehostin, sähköpeilit ja stereot. GTi:n varustuksessa oli myös aina ilmastointi, takaspoileri ja sumuvalot.


title: Nissan Almera

text: Almera koki vuonna 1998 kasvojenkohotuksen, jonka huomattavimmat uudistukset olivat uudet puskurit ja etusäleikkö sekä takavaloihin tehdyt muutokset.


title: Nissan Almera

text: Vuoden 1999 lopussa esiteltiin toisen sukupolven Almera, jonka ulkonäössä ja muotoilussa oli jonkin verran uudistuksia. Pituus oli kasvanut kuusi senttimetriä ja korkeus 5,5 senttimetriä, mutta akseliväli pysyi samana kuin edeltäjässä. Suurta askelta mitoissa ei siis otettu. Kaikissa pyörissä oli nyt levyjarrut ja hätäjarruassistentti kuului järjestelmään. Mallia kehuttiin edeltäjäänsä paremmasta ajomukavuudesta ja hatchbackin suuresta 355-litraisesta tavaratilasta. Moitteet sen sijaan kohdistuivat ahtaisiin takaistuintiloihin ja melutasoon. Almeran N16:n alustalle ja tekniikkaan perustui myös tila-auto Nissan Almera Tino.


title: Nissan Almera

text: Turvallisuudessa oli tapahtunut merkittävää edistystä, sillä Almera sai vuoden 2001 Euro NCAP -kolaritestistä tulokseksi neljä tähteä viidestä.


title: Nissan Almera

text: Almerasta oli saatavilla ensimmäisen sukupolven tavoin kolmi- ja viisioviset hatchbackit sekä neliovinen sedan, jota valmistettiin Japanissa vuoteen 2001 saakka, jolloin tuotanto siirtyi Englannin Sunderlandiin. Kaikki dieselmoottoriset Almerat tulivat Espanjasta. Moottorivaihtoehdot olivat 1,5- (90 hv) ja 1,8-litraiset (114 hv) bensiinimoottorit sekä 110-hevosvoimainen 2,2 litran diesel. Vaihteistona oli viisivaihteinen manuaali, mutta 1,8-litraiseen oli saatavilla myös neliportainen automaattivaihteisto.


title: Nissan Almera

text: Perusvarustetaso Comfortissa oli kaksi turvatyynyä, ABS-jarrut hätäjarruassistentilla, sähköikkunat edessä, lämmitettävät sähköpeilit ja kauko-ohjattu keskuslukitus.


title: Nissan Almera

text: Vain sedanina oli saatavilla säästömalli Family, josta oli karsittu ulkolämpömittari, sähköikkunat, keskuslukituksen kauko-ohjaus, matkustajan turvatyyny, takaistuimen keskipaikan kolmipisteturvavyö ja etuturvavöiden voimanrajoittimet.


title: Nissan Almera

text: Malliston huipulla oli Luxury, jossa oli plyysiverhoilu, ilmastointi, sähköikkunat takana ja sivuturvatyynyt (yht. neljä turvatyynyä).


title: Nissan Almera

text: GTi jäi N16:ssa pois valikoimasta, ja sen tilalle tuli Sport, jossa oli perusmalli Comfortin lisäksi vakiona sumuvalot, takaspoileri, aktiiviset pääntuet, sivuturvatyynyt, nahkaverhoiltu ohjauspyörä, kojelaudan alumiinikoristeet ja lukuvalot edessä. Sport oli saatavana kolmi- tai viisiovisena. Moottorivaihtoehdot olivat samat kuin muissa malleissa.


title: Nissan Almera

text: Kesän 2001 erikoismalli oli Allstar, jossa oli vakiona Comfort-varustelun lisäksi ilmastointi, Pioneer-radio/CD-soitin, kevytmetallivanteet sekä 1,8-litraisessa myös sumuvalot ja takaspoileri (hatchback). Vuoden 2002 kesämalli oli Sensation, johon kuului samat varusteet, mutta ilman 1,8-litraisen lisäyksiä.


title: Nissan Almera

text: Vuoden 2003 kasvojenkohotuksen näkyvimpiä uudistuksia olivat mustapohjaiset projektioajovalot ja keulan uudistettu ilme. Puskurit olivat uudenmalliset, eikä niissä enää ollut suojalistoja. Sumuvalot muuttuivat pyöreiksi. Sisustuksessa oli uusi verhoilukangas, ohjauspyörä ja mittaristo. 1,5-litraisen teho nousi 98 hevosvoimaan. Värivalikoima oli täysin uusi.


title: Nissan Almera

text: Koko mallistossa oli nyt vakiovarusteina neljä turvatyynyä, aktiiviset pääntuet ja turvavöiden voimanrajoittimet. Comfortin tilalle uudeksi perusmalliksi tuli Visia. Sen yläpuolella olivat Visia+, Acenta ja Tekna.


title: Nissan Almera

text: Visia+:ssa oli perusvarustuksen lisäksi integroitu radio/CD-soitin ja manuaali-ilmastointi.


title: Nissan Almera

text: Acentassa ja Teknassa puolestaan oli automaatti-ilmastointi ja viisituumainen ajotietokoneen näyttöruutu kojelaudan keskiosassa. Tekna oli myös lievästi urheilullinen; siinä oli 16 tuuman kevytmetallivanteet, takaspoileri (hatchback) ja sumuvalot. Kesän 2003 erikoismalli oli jälleen Sensation, jossa oli ilmastointi, kevytmetallivanteet ja radio/CD-soitin, joka oli nyt integroitu alkuperäislaite.


title: Nissan Almera

text: Keväällä 2004 mallistoon lisättiin uudet Cool- ja Luxury-varustetasot. Cool-varusteluun kuului metalliväri, kevytmetallivanteet ja kromattu pakoputken pää. Cool+ sisälsi vielä ajotietokoneen, takaistuimen keskikyynärnojan, nahkaverhoillun ohjauspyörän, takaspoilerin (hatchback) ja sumuvalot. Luxuryssa oli Cool+:n lisäksi kojelaudan alumiinikoristeet, kromatut ovenkahvat, korinväriset kylkilistat ja sähköikkunat myös takana. Samana kesänä tulivat myös uudet 2,2-litraiset yhteispaineruiskutteiset dieselmoottorit tehoiltaan 112 ja 136 hevosvoimaa. Mallivuodelle 2006 Almera-mallistoon jäivät vain 1,5-litraiset Visia ja Acenta. Visiaan lisättiin radio/CD-soitin vakioksi.


title: Sosialistinen puolue (Ranska)

text: Sosialistinen puolue (, lyh. PS) on ranskalainen sosiaalidemokraattinen puolue, joka perustettiin Työväeninternationaalin ranskalaisen osaston (SFIO) seuraajaksi Alfortvillen kokouksessa 1969. Sosialistinen puolue on Sosialistisen internationaalin ja Euroopan sosialidemokraattisen puolueen jäsen.


title: Sosialistinen puolue (Ranska)

text: Sosialistista puoluetta johti aluksi Alain Savary. Kaksi vuotta myöhemmin siihen liittyi muutamia vasemmistolaisia tasavaltalaisia ryhmiä François Mitterrandin johdolla. Mitterrand nousi puolueen johtoon 1971 kolmannessa puoluekokouksessa Epinayssa. Mitterrand sai enemmistön ehdottamalla liittoa kommunistien kanssa. Vuonna 1972 hyväksyttiin "vasemmiston yhteinen ohjelma" kommunistisen puolueen ja vasemmistoradikaalien kanssa. Mitterrand oli lähellä presidentinvaalivoittoa 1974. Osa Parti Socialiste Unifién jäsenistä liittyi tuolloin PS:ään.


title: Sosialistinen puolue (Ranska)

text: Yhteistä ohjelmaa ei kuitenkaan saatu päivitettyä ja vasemmiston tappio vuoden 1978 vaaleissa johti sisäiseen kriisiin. Michel Rocardin sosiaalidemokraattisempi ryhmä "les rocardiens" haastoi marxilaisen Mitterrandin. Mitterrand voitti kuitenkin Metzin puoluekokouksessa 1979 ja valittiin vuoden 1981 presidentinvaaleissa. Näin hänestä tuli maan ensimmäinen sosialistipresidentti.


title: Sosialistinen puolue (Ranska)

text: Mitterrand voimisti myös aikaisemman konservatiivihallituksen harjoittamaan dirigismiä ("dirigisme"), ja pääministeri Pierre Mauroyn johdolla kansallistettiin pankit, vakuutusala ja puolustusteollisuus. Työläisten palkkoja korotettiin ja työaikaa lyhennettiin. Talouskriisiä tämäkään ei saanut ratkaistua.


title: Sosialistinen puolue (Ranska)

text: Alkuvuodesta 1982 Mitterrand joutui valitsemaan Euroopan valuuttajärjestelmän ja yhtenäisen Euroopan rakentamisen tai sosialismin välillä. Tuolloin PS kääntyi markkinatalouden kannalle ja 1984 Mitterrand ja pääministeri Laurent Fabius jättivät enemmät kansallistamiset. Vasemmiston liitto hajosi ja kommunistiministerit jättivät hallituksen.


title: Sosialistinen puolue (Ranska)

text: PS menetti enemmistönsä 1986 ja Mitterrand joutui elämään konservatiivipääministeri Jacques Chiracin kanssa (Ranskassa tästä käytetään termiä "cohabitation"). Suosittu Mitterrand valittiin uudelleen 1988 ja kuukauden kuluttua sosialistit saivat enemmistön parlamentissa. Oikeistosiiven Rocard valittiin pääministeriksi. Mitterrand keskittyi ulkopolitiikkaan ja Eurooppaan ja jätti sisäpolitiikan pääministereilleen Édith Cressonille ja Pierre Bérégovoylle. Puoluetta ravistelivat skandaalit ja keskinäiset kamppailut.


title: Sosialistinen puolue (Ranska)

text: Vuonna 1990 Rennesin kokouksessa mitterrandistien ryhmä hajosi Fabiuksen ja Lionel Jospinin tukijoihin. Vasemmistosiipi Jean-Pierre Chevènementin johdolla erosi puolueesta ja perusti MDC:n (Mouvement des citoyens) vastustettuaan Persianlahden sotaa ja Maastrichtin sopimusta. Vuoden 1993 vaaleissa PS kärsi tappion ja palasi 1960-luvun SFIO:n kannatuslukuihin.


title: Sosialistinen puolue (Ranska)

text: Vuoden 1995 presidentinvaaleissa François Mitterrand ei ollut enää ehdokkaana ja Jospin hävisi konservatiivien Chiracille. Vuonna 1997 kuitenkin vasemmiston liitto ("Gauche plurielle"), joka koostui sosialisteista, PCF:stä, Vihreistä ja Radikaalivasemmistosta ja MDC:sta sai enemmistön kansalliskokoukseen ja Jospinista tuli pääministeri ja Chirac puolestaan sai tottua "cohabitationiin".


title: Sosialistinen puolue (Ranska)

text: Jospin hävisi jälleen nöyryyttävästi presidentinvaalit 2002 ja vetäytyi politiikasta. Myöhemmin 2002 sosialistit hävisivät Chiracin muodostamalle konservatiivien liitolle UMP:lle myös parlamenttivaalit, huolimatta siitä, että uusi sosialistijohtaja François Hollande yritti elvyttää vasemmiston liiton yhdistyneenä vasemmistona.


title: Sosialistinen puolue (Ranska)

text: Vuoden 2004 paikallisvaaleissa sosialistit tekivät jälleen paluun ja entinen Gauche plurielle -liitto sai haltuunsa kaksikymmentä kahdestakymmenestä kahdesta Manner-Ranskan alueesta ja neljä merentakaista aluetta.


title: Sosialistinen puolue (Ranska)

text: Vuoden 2002 jälkeen sosialistipuolue ei ole juurikaan saanut tehtyä oikeiston ohjelmasta eroavaa talouspoliittista ohjelmaa. 1. joulukuuta 2004 sosialistipuolueen jäsenistä 59 % päätti kokouksessaan kannattaa Euroopan unionin perussopimusta, vaikka sillä oli lukuisia näkyviä vastustajia. Kun aloite hylättiin 29. toukokuuta 2005 kansanäänestyksessä, se jätti puolueen melkoiseen sekaannustilaan. Osasyynä oli kamppailu vuoden 2007 presidentinvaaliehdokkuudesta.


title: Sosialistinen puolue (Ranska)

text: Marraskuun 2005 Le Mansin kokouksessa puolue hyväksyi maltillisen ja euromyönteisen ohjelman, johon on tehty muutamia vasemmistolaisia lisäyksiä. 16. marraskuuta 2006 puolue valitsi Ségolène Royalin presidenttiehdokkaakseen seuraavan vuoden vaaleihin.


title: Sosialistinen puolue (Ranska)

text: Marraskuussa 2008 puolueen pääsihteeriksi valittiin niukasti Martine Aubry.


title: Mekaniikan ongelmat

text: Mekaniikan ongelmat (, ) on Aristoteleen koottujen teosten laitokseen eli Corpus Aristotelicumiin kuuluva teos, joka ei kuitenkaan ole todellisuudessa Aristoteleen kirjoittama. Sen alkuperä on peripateettisessa koulukunnassa, mutta kirjoittajan kiinnostus käytännölliseen soveltamiseen on Aristoteleelle vieras.


title: Mekaniikan ongelmat

text: Teos tarkastelee erilaisia mekaniikan ongelmia, liittyen erityisesti vipuvarsiin ja liikkeeseen. Tekstissä ongelmat ja niiden ratkaisut havainnollistetaan käyttäen kulmia ja ympyröitä, jotka on ainakin uudemmissa painoksissa esitetty myös kuvina.


title: Mekaniikan ongelmat

text: Muutamia ongelmia ja ratkaisuja:


title: Mekaniikan ongelmat

text: Roomalainen kirjailija Vitruvius hyödynsi teosta laajalti.


title: Viitoset (seurakuntaryhmä)

text: Viitoset on viiden ortodoksisen Karjalan hiippakunnan alueella toimivan yhteistyöseurakunnan muodostama yhteistyöryhmä. Siihen kuuluvat:Viitoset julkaisevat yhteistä tiedotuslehteään, jonka nimi on Ortodoksinen seurakuntaviesti.


title: Jukka Vastaranta

text: Jukka Vastaranta (s. 29. maaliskuuta 1984 Tampere) on suomalainen maantie- ja maastopyöräilijä. Kesäkuussa 2011 Vastaranta oli maastopyöräilyn maratonmatkan EM-kilpailuissa toinen.


title: Jukka Vastaranta

text: Junioritasolla Vastaranta voitti maastopyöräilyn EM-kultaa vuonna 2001 ja maantieajon MM-hopeaa vuonna 2002.


title: Jukka Vastaranta

text: Vastaranta edusti aiemmin hollantilaista Rabobank-tallia, mutta siirtyi kaudeksi 2007 belgialaiseen Continental-tason Jartazi-Promo Fashion -talliin. Hän on osallistunut muun muassa Espanjan ympäriajoon vuonna 2005 ja voittanut 144 kilometrin mittaisen Bryssel-Opwijk-maantieajokilpailun Belgiassa vuonna 2003.


title: Jukka Vastaranta

text: Nuorempana pyöräilyn lisäksi maastohiihtoa harrastanut Vastaranta on vuoden 2004 Suomen aika-ajomestari. Hän kilpaili menestyksekkäästi maastopyöräilijänä ennen siirtymistään maantielle. Hän on voittanut maastopyöräilyssä muun muassa junioreiden EM-kultaa vuonna 2001 Saksan Sankt Wendelissä ja tarjosi Suomessa kovan vastuksen lajin kärkimiehille jo juniori-ikäisenä.


title: Jukka Vastaranta

text: Vastaranta voitti vuonna 2005 kolmannen etapin Ster Elektrotoer -kilpailussa. Samana vuonna hän oli kolmas Luxemburgin ympäriajon kokonaiskilpailussa sijoituttuaan neljänneksi toisella ja toiseksi viidennellä etapilla. Lisäksi hän oli yhdeksäs Grote Scheldeprijs- ja International UNIQA Classic -kilpailuissa. Helmikuussa 2007 Vastaranta oli kahdeksas Etoile des Besseges -etappikilpailussa.


title: Jukka Vastaranta

text: Vuonna 2008 Vastaranta teki paluun maastopyöräilyyn Brink–Ten Tusscher -tallissa, mutta joutui vetäytymään kilpailuista (ja tallista) terveysongelmien takia jo alkukaudesta. Vuonna 2009 hän alkoi taas saada terveyden kohdilleen ja oli voittamaton kotimaisissa maastokilpailuissa. Saman vuoden maastopyöräilyn maratonmatkan MM-kilpailuissa hän sijoittui 36:nneksi.


title: Jukka Vastaranta

text: Kaudella 2010 Vastaranta sijoittui maratonmatkan EM-kilpailussa neljänneksi ja ajoi useita voittoja ja palkintosijoja erittäin kovatasoisissa kilpailuissa. Kesällä 2010 maastopyöräilyn ensimmäinen olympiavoittaja Bart Brentjens vakuuttui Jukan hienosti sujuneesta kaudesta ja palkkasi hänet omaan ammattilaistiimiinsä (Trek-Brentjens MTB Racing Team). Aiemmin Vastaranta oli kiertänyt Euroopan kisoja omilla rahoillaan.


title: Jukka Vastaranta

text: Kesäkuussa 2011 Vastaranta sijoittui maastopyöräilyn maratonmatkan EM-kilpailuissa toiseksi ja MM-kilpailuissa kahdeksanneksi. Vuonna 2012 hän edusti Team Trek-Cingolania ja 2013 Medilaser - Specialized MTB Teamiä. Hän voitti Scandinavian Open -kilpailun 2013. Vuoden 2013 maastopyöräilyn maratonmatkan MM-kilpailuissa hän sijoittui neljänneksitoista ja vuonna 2014 viidenneksi.


title: Seidat

text: Seidat on iskelmälauluja esittänyt raumalainen trio, jonka muodostivat sisarukset Raisa, Suvi ja Eeva Kiviharju. Ensimmäisen singlensä ""Se alkaa se päättyy / Elän taas uudestaan"" yhtye julkaisi 1968. Yhtye on levyttänyt vielä 1980-luvulla, jolloin se julkaisi LP:n "Seidat".


title: Seidat

text: Yhtye nousi julkisuuteen, kun Kiviharjun siskokset voittivat televisiossa vuonna 1968 järjestetyn Pitäjän parhaat -laulukilpailun. Siskosten isä keksi yhtyeelle nimen Seidat.


title: Jakamattomista viivoista

text: Jakamattomista viivoista (, ) on Aristoteleen koottujen teosten laitokseen eli Corpus Aristotelicumiin kuuluva teos, joka ei kuitenkaan ole todellisuudessa Aristoteleen kirjoittama. Antiikin aikana teos pantiin usein Theofrastoksen nimiin, mutta nykyisen tutkimuksen mukaan se ei voi olla hänenkään kirjoittamansa. Kirjoittaja on ehkä Straton tai joku tuntematon peripateetikko.


title: Jakamattomista viivoista

text: Teoksen tarkoituksena on todistaa oikeaksi oppi, jonka mukaan suureita voidaan jakaa loputtomiin. Alkukysymyksenä on, onko olemassa sellaisia viivoja (janoja), joita ei voi jakaa osiin. Tämän jälkeen käsitellään muun muassa viivan ideaa ja Zenonin näkemyksiä. Ainakin uudemmissa painoksissa piste- ja viivaesityksiä on havainnollistettu mukaan liitetyillä kuvilla. Teos on arvokas matematiikan historian tutkijalle.


title: Viitoset

text: Viitoset voi tarkoittaa jotain seuraavista:


title: Union pour un Mouvement Populaire

text: Union pour un Mouvement Populaire (UMP, suom. Kansanliikkeen Unioni.) (alk. "Union pour la Majorité Présidentielle", ) oli ranskalainen keskusta-oikeistolainen puolue, joka perustettiin vuonna 2002 tukemaan Jacques Chiracia presidentinvaaleissa. UMP:n muodostivat Rassemblement pour la République, Démocratie Libérale, suuri osa Union pour la Démocratie Françaisesta, Parti radical ja Parti populaire pour la démocratie française. UMP:llä oli noin 300 000 jäsentä. Puolue muuttui Les Républicains -nimiseksi puolueeksi toukokuussa 2015.


title: Union pour un Mouvement Populaire

text: Puolue tuki pääasiassa Chiracia, mutta osoitti myös riippumattomuutta. Chiracin ja Jean-Pierre Raffarinin hallituksen epäsuosio sai suuren osa sen jäsenistä kannattamaan Chiracin kilpailija Nicolas Sarkozya. Puolue on myös vastustanut Turkin EU-jäsenyyttä, mitä Chirac ilmoitti kannattavansa.


title: Union pour un Mouvement Populaire

text: UMP:n ensimmäinen johtaja Alain Juppé, Chiracin läheinen kumppani, erosi 15. heinäkuuta 2004 tultuaan tuomituksi korruptiosta Pariisin alueella. 29. marraskuuta 2004 Nicolas Sarkozy ilmoitti eroavansa valtiovarainministerin tehtävistä ja ottavansa puolueen johdon. Sarkozy voitti vuoden 2007 presidentinvaalit UMP:n ehdokkaana. Suurin osa puolueesta tuki häntä, mutta merkittäviä poikkeuksia olivat presidentti Chirac, pääministeri Dominique de Villepin, puolustusministeri Michèle Alliot-Marie ja kansalliskokouksen puhemies Jean-Louis Debre.


title: Parti socialiste

text: Parti socialiste tarkoittaa seuraavia puolueita:


title: Euzebiusz Smolarek

text:
Euzebiusz "Ebi" Smolarek (s. 9. tammikuuta 1981 Łódź, Puola) on uransa päättänyt puolalainen jalkapalloilija. Hän pelasi yleensä joko hyökkääjänä tai keskikentällä hyökkäävässä roolissa ja lukeutui myös Puolan maajoukkueen avainpelaajiin.
Smolarek on entisen huippupelaajan Włodzimierz Smolarekin poika. Peliuransa jälkeen hänen isänsä on työskennellyt valmentajana Alankomaissa. Tämän vuoksi Smolarek varttui maassa. Hänet on nimetty portugalilaisen suurpelaajan Eusébion mukaan.


title: Euzebiusz Smolarek

text: Smolarek on Feyenoordin kasvatti. Seuran edustusjoukkueesen hän nousi vuonna 2000. Vuonna 2005 Smolarek siirtyi Borussia Dortmundiin Saksaan. Racing Santanderin riveihin hän liittyi vuonna 2007.


title: Euzebiusz Smolarek

text: Puolan maajoukkueessa Smolarek debytoi vuonna 2002. Hän kuului Puolan joukkueeseen vuoden 2006 MM-kisoissa, joissa hän pelasi aloituskokoonpanossa joukkueen kaikissa kolmessa ottelussa. Vuoden 2008 EM-kilpailuissa hän kuului aloituskokoonpanoon kahdessa Puolan ottelussa ja pääsi vaihtopelaajana kentälle kolmannessa.


title: Solea (arkkitehtuuri)

text: Solea (, kasa, kumpu; , valtaistuin; ; ) on pieni koroke kirkon etuosassa ikonostaasin edessä.


title: Japanilaiset koirarodut

text: Japanilaiset koirarodut ovat Japanissa jalostettuja pystykorvarotuja. Perinteisesti alkuperäisiin japanilaisiin rotuihin on luettu kuuluviksi akita, hokkaido, kainkoira, kishu, shikoku ja shiba. Ne ovat kaikki pystykorvia ja muistuttavat suuresti toisiaan. Hokkaido, kainkoira, kishu ja shikoku kuuluvat shika inuihin eli keskikokoisiin japanilaisiin pystykorviin. Niihin luetaan myös sanshu, mutta FCI ei tunnusta sitä omaksi rodukseen vaan pitää sitä kishun muunnoksena. Mikawa ja riukiunkoira ovat vanhoja japanilaisia rotuja. Mikawa on kuollut sukupuuttoon, mutta harvinaisen riukiunkoiran pelastamiseksi ollaan tekemässä töitä.


title: Japanilaiset koirarodut

text: Nimestään huolimatta japaninterrieriä, japaninpystykorvaa ja japanese chiniä eli japaninspanielia ei lasketa kuuluviksi alkuperäisiin japanilaisrotuihin, koska ne polveutuvat koirista, jotka on tuotu Japaniin muualta maailmasta. Japanilainen rotu on myös tosa, joka jalostettiin risteyttämällä shikokuun eurooppalaisia mastiffeja. Myös akitaan on jalostuksessa sekoittunut länsimaisten rotujen kuten mastiffin, tanskandoggin ja saksanpaimenkoiran perimää, eikä sitä siksi pidetä puhtaasti japanilaisena rotuna. Yhdysvalloissa akitasta on eronnut omaksi rodukseen amerikanakita.


title: Japanilaiset koirarodut

text: Ennen maantieteellistä eristäytymistä Korean niemimaasta Japaniin oli levinnyt kolme siperialaisen harmaasuden alalajia: japaninsusi l. honshunsusi ("Canis lupus hodophylax", "Nihon-ōkami", "yamainu"), hokkaidonsusi l. ezonsusi ("Canis lupus hattai", "Ezo-ōkami") ja koreansusi ("Canis lupus coreanus"). Japaninsutta esiintyi Honshūn, Kyūshūn ja Shikokun saarilla; hokkaidonsutta Hokkaidōlla, Sahalinilla, eteläisillä Kurillien saarilla ja Kamtšatkan niemimaalla; ja koreansutta nimensä mukaisesti lähinnä Korean niemimaalla.


title: Japanilaiset koirarodut

text: Japanilaisten pystykorvien historiassa japaninsudella oli näistä kaikkein tärkein rooli. Se oli sudeksi melko pienikokoinen ja väriltään harmaa. Erään teorian mukaan pieni koko olisi ollut seurausta saarivaltion luonnonolosuhteiden esihistoriallisista muutoksista, kun taas toinen spekuloi että koko laji olisi siperialaisen suden ja japanilaisten pystykorvien esi-isien välisen risteytyksen tulos. Viimeaikaiset DNA-tutkimukset tukevat jälkimmäistä väittämää.


title: Japanilaiset koirarodut

text:
Suuri osa nykyisin tunnetuista japanilaisista pystykorvista (saksanpystykorvasta jalostettua japaninpystykorvaa lukuun ottamatta) polveutuu ainakin osittain jomonkoirasta ja yayoikoirasta. Jomonkoira saapui maahan Taiwanin ja Riukiu-saarten kautta Kiinasta n. 6000 eaa. Se oli rakenteeltaan shiban kaltainen, ja nykyisen jomonshiban jalostus perustuukin sen prototyyppiin. N. 300 jaa. Koreasta kulkeutui maahan yayoikoira, joka oli jomonkoiraa kookkaampi ja jonka otsapenger oli korkeampi. Myöhemmin näistä kahdesta alkoi kehittyä erilaisia, alun perin keskikokoisia metsästys- ja vahtikoiria. Ei ole kuitenkaan olemassa yhtä ainoaa "kaikkien japanilaisten alkuperäisrotujen kantatyyppiä", sillä tutkimusten mukaan niiden perimään ovat vaikuttaneet useat eri aasialaiset esi-isät japaninsudesta alkukantaisiin koiriin.
Jotkut japanilaiset tutkijat pitävät nykyisen shiban edeltäjänä rotua nimeltä "Canis familiaris japonicus". Hollantilainen Philipp Franz von Siebold kuitenkin luokitteli vuonna 1842 julkaistussa teoksessaan "Fauna Japonica" kyseisen nimikkeen alle kuuluviksi peräti neljä eri japanilaista koirarotua:


title: Japanilaiset koirarodut

text: Metsästyskoira viitannee erityisesti nykyisten shika inujen kantarotuun, ja se oli Sieboldin mukaan siperialaisten metsästyskoirien jälkeläinen. Paariakoira taas oli metsästyskoiran ja kiinalaisten, intialaisten ja eurooppalaisten katukoirien puolivilli jälkeläinen, joka eli itsenäisenä kulkukoirana rannikkokylissä ja kaupungeissa kuulumatta varsinaisesti kellekään. Siitä oli kuitenkin paikallisille hyötyä vartioidessaan asuinkortteleita öisin ja tyhjentäessään talojen edustat ruuan tähteistä. Seurakoira vastaavasti oli japanese chinin kantarotu, jonka portugalilaiset olivat tuoneet mukanaan Macaosta. Villikoira oli saanut alkunsa metsästyskoiran ja japaninsuden risteytyksestä, ja sitä käytettiin paitsi metsästykseen, myös ruokana.


title: Japanilaiset koirarodut

text: Siinä missä Siebold piti kesykoiraa ja paariakoiraa sekarotuisina, hän oli vastaavasti huolissaan metsästyskoiran sisäsiittoisuudesta ja tulevien sukupolvien kapeasta geenipoolista. Näistä neljästä rotutyypistä ainoastaan puhdas metsästyskoira sopisi teoriaan Canis familiaris japonicus -rodun asemasta shiban kantarotuna.


title: Japanilaiset koirarodut

text: Uusien geneettisten tutkimusten mukaan japanilaiset ja korealaiset rodut voidaan jakaa alkuperänsä ja rotupuhtautensa perusteella kolmeen eri ryhmään:


title: Japanilaiset koirarodut

text:
1. Vanhin ryhmä
Ryhmän rodut polveutuivat suoraan alkuperäisestä jomonkoirasta omiksi linjoikseen jo varhaisessa vaiheessa. Ne ovat säilyneet kaikkein alkuperäisimpinä ja geneettisesti puhdasrotuisimpina.